**П Р О Т О К О Л**

**№4**

**от заседание на Общински съвет Иваново, област Русе**

**проведено на 19.12.2019 г. в заседателната зала на община Иваново, област Русе**

На 19.12.2019 г. от 11,05 часа Общинския съвет при Община Иваново, област Русе проведе заседание.

На заседанието присъстваха 13 общински съветника при общ брой 13.

В работата на Общинския съвет взеха участие:

Г-н Георги Миланов – Кмет на Община Иваново

Кметове на населени места, кметски наместници, специалисти от общинска администрация, гости.

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.64, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2015-2019 година), откри заседанието.

 КВОРУМ: 13

Г-н Мариян Драшков – Уважаеми общински съветници, уважаеми г-н Миланов, кметове на кметства, кметски наместници, служители от общинска администрация, гости, имате покани с дневния ред, в който предлагам да настъпят следните промени – точка 13 Текущи въпроси и питания – да стане точка 18; точка 13 да бъде докладна записка вх.№525 относно Приемане на Краткосрочна програма на Община Иваново за насърчаване използването на енергия от възобновяеми източници и биогорива за периода 2020-2022 г.; точка 14 - докладна записка вх.№527 относно Приемане на Правилник за организацията и дейността на общинския съвет, неговите комисии и взаимодействието му с общинската администрация мандат 2019 – 2023 година; точка 15 - докладна записка вх.№528 относно Вземане на решение за одобряване на Проект за Меморандум за разбирателство между Община Иваново и „Еонметалл България“ ООД и предварително съгласие за продажбата на 21 броя недвижими имоти – частна общинска собственост в землището на с. Щръклево (бивше военно поделение), собственост на Община Иваново, обл. Русе; точка 16 – докладна заиска вх.№530 относно Приемане на Наредба за изменение и допълнение на Наредба № 5 за определяне размера на местните данъци на територията на Община Иваново; точка 17 – докладна записка вх.№531 относно Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе. Имате ли други предложения за изменение?... Няма. Който е съгласен с така предложения дневен ред, моля да гласува!

ГЛАСУВА СЕ:

 “за” – 13 гласа; “против” – няма; “въздържали се” – няма

 Заседанието премина при следния

Д Н Е В Е Н Р Е Д

1. Приемане на Мониторингов доклад на община Иваново за 2019 г. в изпълнение на Областната стратегия за интегриране на ромите в област Русе (2013-2020).

 Вносител: Георги Миланов – Кмет на Община Иваново

Докладна записка вх. № 492/ 03.12.2019 г.

2. Отчет за 2019 г. по изпълнението на Програма за младежта на Община Иваново 2019 – 2020 г. и Плана за действието й за 2019 г.

 Вносител: Георги Миланов – Кмет на Община Иваново

 Докладна записка вх. № 493/ 03.12.2019 г.

3. Приемане на План за младежта на Община Иваново за 2020 г.

 Вносител: Георги Миланов – Кмет на Община Иваново

 Докладна записка вх. № 497/ 04.12.2019 г.

4. Приемане на информация за поддръжката на общинската пътна мрежа и улиците в населените места в община Иваново при зимни условия през експлоатационен зимен сезон 2019-2020 г

 Вносител: Георги Миланов – Кмет на Община Иваново

 Докладна записка вх. № 500/ 05.12.2019 г.

5. Одобряване на План - сметката за приходи и разходи за такса битови отпадъци през 2020 г. на община Иваново и определяне на годишен размер на таксата по количеството битови отпадъци по чл. 45, ал.1 от Наредбата за определянето и администрирането на местните такси и цени на услуги на територията на Община Иваново за 2020 година.

 Вносител: Георги Миланов – Кмет на Община Иваново

 Докладна записка вх. № 501/ 05.12.2019 г.

6. Отчет за извършените разходи за командировки в страната на кмета на община Иваново за периода 01.04.2019 – 30.09.2019 г.

 Вносител: Георги Миланов – Кмет на Община Иваново

 Докладна записка вх. № 502/ 05.12.2019 г.

7. Определяне на делегат и заместник-делегат в Общото събрание на Асоциацията на дунавските общини „Дунав“ (АДО „Дунав“).

 Вносител: Георги Миланов – Кмет на Община Иваново

 Докладна записка вх. № 503/ 05.12.2019 г.

8. Определяне на делегат и заместник-делегат в Общото събрание на Сдружение „Толерантност”.

 Вносител: Георги Миланов – Кмет на Община Иваново

 Докладна записка вх. № 504/ 05.12.2019 г.

9. Определяне на представител в извънредно Общо събрание на съдружниците на „ВиК” ООД – гр. Русе на 20.12.2019 г.

 Вносител: Георги Миланов – Кмет на Община Иваново

 Докладна записка вх. № 505/ 05.12.2019 г.

10. Информация за изменение на бюджета на Община Иваново за трето тримесечие на 2019 год.

 Вносител: Георги Миланов – Кмет на Община Иваново

 Докладна записка вх. № 509/ 06.12.2019 г.

11. Кандидатстване на Община Иваново по Проект „Красива България”, мярка М01 „Подобряване на обществената среда в населените места” за кампания 2020 г.

 Вносител: Георги Миланов – Кмет на Община Иваново

 Докладна записка вх. № 510/ 09.12.2019 г.

12. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

 Вносител: Мариян Драшков – Председател ОбС Иваново

 Докладна записка вх. № 517/ 12.12.2019 г.

13. Приемане на Краткосрочна програма на Община Иваново за насърчаване използването на енергия от възобновяеми източници и биогорива за периода 2020-2022 г.

 Вносител: Георги Миланов – Кмет на Община Иваново

 Докладна записка вх. № 525/ 13.12.2019 г.

14. Приемане на Правилник за организацията и дейността на общинския съвет, неговите комисии и взаимодействието му с общинската администрация мандат 2019 – 2023 година.

 Вносител: Мариян Драшков – Председател ОбС Иваново

 Докладна записка вх. № 527/ 17.12.2019 г.

15. Вземане на решение за одобряване на Проект за Меморандум за разбирателство между Община Иваново и „Еонметалл България“ ООД и предварително съгласие за продажбата на 21 броя недвижими имоти – частна общинска собственост в землището на с. Щръклево (бивше военно поделение), собственост на Община Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 528/ 17.12.2019 г.

16. Приемане на Наредба за изменение и допълнение на Наредба № 5 за определяне размера на местните данъци на територията на Община Иваново

 Вносител: Георги Миланов – Кмет на Община Иваново

 Докладна записка вх. № 530/ 18.12.2019 г.

17. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

 Вносител: Мариян Драшков – Председател ОбС Иваново

 Докладна записка вх. № 531/ 19.12.2019 г.

18. Текущи въпроси и питания.

ПО ПЪРВА ТОЧКА:

Г-н Мариян Драшков – Докладна записка №492 относно Приемане на Мониторингов доклад на община Иваново за 2019 г. в изпълнение на Областната стратегия за интегриране на ромите в област Русе (2013-2020). Г-н Киряков отсъства на заседанието на постоянните комисии на 12.12.2019 г., давам думата на г-жа Бенева за становище на трета комисия?

Г-жа Снежана Владкова-Бенева – Обсъдихме доклада, с положително становище сме. Това е в крайна сметка информация за вече отминала дейност, така че предлагаме да бъде приет.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия, положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия подкрепя докладната записка.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№24

На основание чл. 21, ал. 1, т. 24 и ал. 2, във вр. с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

 **ПРИЕМА** Мониторингов доклад на община Иваново за 2019 г. в изпълнение на Областната стратегия за интегриране на ромите в област Русе (2013-2020 г.)

ПО ВТОРА ТОЧКА:

Г-н Мариян Драшков – Докладна записка №493 относно Отчет за 2019 г. по изпълнението на Програма за младежта на Община Иваново 2019 – 2020 г. и Плана за действието й за 2019 г. Давам думата на г-жа Бенева за становище на трета комисия?

Г-жа Снежана Владкова-Бенева – По същия начин, отчет за извършена дейност. Приемаме отчета и гласуваме положително.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Подкрепяме докладната записка.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№25

На основание чл. 21, ал.1, т. 24 и ал. 2, във връзка с чл. 27, ал. 3 от Закона за местното самоуправление и местната администрация и чл. 15, ал. 4 и 5 от Закона за младежта, Общински съвет Иваново РЕШИ:

**Приема** Отчет за 2019 г. по изпълнението на Програма за младежта на Община Иваново 2019 – 2020 г. и Плана за действието й за 2019 г.

ПО ТРЕТА ТОЧКА:

Г-н Мариян Драшков – Докладна записка №497 относно Приемане на План за младежта на Община Иваново за 2020 г. Давам думата на г-жа Бенева?

Г-жа Снежана Владкова- Бенева – Относно плана за младежта за 2020 г.обсъждахме доста неща. Иска ни се да се работи малко повече в насока за кариерното развитие на младите хора в общината, но оставяме го, така да се каже, открит за идеи и го приемаме в този вид.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия, положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Също положително становище.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№26

На основание чл.16 от Закона за младежта и чл.21, ал.1, т.12 и ал.2, във връзка с чл.27, ал.3 от Закона за местното самоуправление и местната администрация, Общински съвет Иваново РЕШИ:

**Приема** План за младежта на Община Иваново за 2020 г.

ПО ЧЕТВЪРТА ТОЧКА:

Г-н Мариян Драшков – Докладна записка №500 относно Приемане на информация за поддръжката на общинската пътна мрежа и улиците в населените места в община Иваново при зимни условия през експлоатационен зимен сезон 2019-2020 г. Сключихте ли и други договори?

Г-жа Галина Иларионова – Да.

Г-н Мариян Драшков – Има ли за всички села вече сключени?

Г-жа Галина Иларионова – Да, има.

Г-н Мариян Драшков – Благодаря. Давам думата на г-н Градев за становище на втора комисия.

Г-н Николай Градев – Разгледахме докладната записка на заседание на постоянните комисии, положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия, положително становище.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Всичко е уредено за зимния сезон, положително становище.

Г-н Мариян Драшков - Имате думата за изказвания... Няма.. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№27

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**Приема** за сведение Информация за поддръжката на общинската пътна мрежа и улиците в населените места в община Иваново при зимни условия през експлоатационен зимен сезон 2019-2020 г.

ПО ПЕТА ТОЧКА:

Г-н Мариян Драшков – Докладна записка №501 относно Одобряване на План - сметката за приходи и разходи за такса битови отпадъци през 2020 г. на община Иваново и определяне на годишен размер на таксата по количеството битови отпадъци по чл. 45, ал.1 от Наредбата за определянето и администрирането на местните такси и цени на услуги на територията на Община Иваново за 2020 година. Давам думата на г-н Пеков?

Г-н Никола Пеков – Докладната я разгледахме много обстойно на заседание на комисиите и предлагаме да гласуваме решението така, както ни е предложено от общинска администрация.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Бяха ни дадени допълнителни разяснения, с положително становище сме.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Аз мисля, че е много важно кметовете и гостите да знаят, че много на дълго и на широко обсъждахме този въпрос. Наясно сме, че има внесени промени от министър Димов, които може би до седмица ще се обнародват и в Държавен вестник, ще се съобразим на 100% с тях. И да от тази гледна точка, ще има промяна, но това което трябва да знаят всички е, че бяхме консултирани и ни беше обяснено, че всъщност няма да има повишаване на таксата за битови отпадъци, което може би най-много притеснява хората. Хубаво е да знаят, че това не е така. Становището на комисията е положително.

Г-н Мариян Драшков - Имате думата за изказвания...

Г-жа Камелия Гачовска – Понеже за догодина ще има увеличение за таксата за битови отпадъци и ще е различна от тази, която всеки един плаща за своя недвижим имот, сега чух от госпожата че няма да има такова. Тази която предлагате, считам че е прекалено голяма и не отговаря на действителното положение. Депо нямаме изградено, отчисленията които за миналата година сте направили са били достатъчни на база събраните суми за такса битови отпадъци и това, което предлагате като увеличение от 1 промил е 5-6 пъти по-голямо от това, което плащаме към момента.

Г-н Мариян Драшков - Къде го видяхте това?

Г-жа Камелия Гачовска – Как къде го видях?!

Г-н Мариян Драшков – Таксата за населението няма да се промени, това е сигурно. Променя се само за заявен съд.

Г-жа Камелия Гачовска – Искам да ми отговорите на този въпрос – догодина ще плащаме ли по-голяма такса от тази, или не?

Г-на Мариян Драшков – Давам думата на г-н Миланов.

Г-н Георги Миланов – Благодаря. Уважаеми дами и господа общински съветници, уважаеми колеги, гости, първо докладната която трябва да влезе на заседание за промяна на промилите за такса битови отпадъци е съвсем друга, тук пише План-сметка. Много е важно да се прави разлика между План-сметка и разпределение. Единственото увеличение, което се наблюдава е по чл.45, ал.1 от Наредба №1, където трябва да се подаде заявление. Заявление може да подаде всеки един гражданин, физическо или юридическо лице на територията на Община Иваново – да бъде снабден с 1, 2, 3, 4 кофи – колкото иска. За тези кофи, по това заявление, лицето ще плаща тази цена от 224 лв. Това сме го направили с една единствената цел, за миналата година нямаше подадено нито едно заявление от страна на бизнеса и не сме променяли тази такса. Тази година има подадени 4 заявления: от „Черния щъркел“ в с.Нисово, от „Светлен“ в с.Божичен, от „Норсел“ и „Диал“ в с.Тръстеник. Само да поясня, дори си мисля че тази цена от 224 лв. е малко, а трябва да я увеличим на поне 350 лв. и ще се уверите и сами. Миналата година „Черния щъркел“ е платил 1315 лв. ТБО, тази година е заявил 2 кофи и ще плати 326 лв. Плаща 3-4 пъти по-малко. Фирма „Светлен“ в с.Божичен – 2436 лв. е платила миналата година ТБО, сега ще плати 629 лв. на база това, което е заявил – 4 пъти по-малко. Затова казвам, че и тази такса от 224 е малко, трябва да бъде дори 400 лв. Това е направено в тази връзка, защото ако ние бяхме оставили старата цена от 2017 г. – 80 лв., направо щяхме да бъдем смешни. За една кофа юридическо лице да плаща 80 лв. Това са само фирмите, които са подали. Има право да си подаде заявление и всяко физическо лице и да плащат на 224 лв., защото има много хора казват „Искам да си плащам, донеси ми 5 кофи“. Цената, която е за масовото потребление като промили такса смет няма абсолютно никаква промяна и няма да има. Във връзка с това искам да кажа, че за миналата година сме хвърляли около 4300 тона боклук, сега хвърляме 3500 тона. Със 700-800 тона сме намалили и то само с дейността, която предприехме първи в държавата. И ние я предприехме с тази цел, за да може тези увеличения, които са на база европейски регламенти, регионална политика свързана с околната среда, да не ни влияе на нас. Защото и ние имаме някакъв бюджет от събирането. Тази година във връзка с това имаме 130 хил лв. и вие много добре сте го видели. Имаме 130 хил.лв. преходен остатък. Сега сме направили увеличение на План-сметката от 57 на 95, защото такава е прогнозата от държавата, такъв е регламента. Като това е за депонирането, не говорим за самата дейност. Самата дейност не се пипа. На регионалното депо да вкараме 1 тон боклук към момента ни струваше 57 лв.+3,50. В момента има в Русе точно за това депо избор на изпълнител, дали ще остане 3,50 никой не знае. В тази връзка искам да кажа, ние абсолютно не пипаме промилите, ще се справим с тези средства, които имаме около 130 хил.лв. преходен остатък плюс това, което пое като ангажимент държавата миналата седмица в лицето на НСОРБ. Това беше един от въпросите, които решавахме кардинално и заради него се бяхме събрали всички с министър Нено Димов и правим отсрочка до 2023-2024 година мисля, за 2020 да бъде 69 лв., тоест с 12 лв. ще се увеличи, което на нас грубо ще ни трябва при това положение около 40-50 хил. дофинансиране плюс тези 130 хил лв. Но ние за да имаме тези 130 хил.лв. преходен остатък, този преходен остатък идва от предишната година 2019 г., където сме заложили План-сметката да е с тези 130 хил.лв. Пак казвам, дейността която почнахме да я правим преди 1 година никой в България не беше започнал да я прави. Във връзка с това, да избере общината методика, на базата на която да изхвърля отпадъците. Дали на база килограм боклук, дали да е на жител, дали на домакинство. За населените места най-добрата методика според колегите, с които работим, както и с НСОРБ за малките населени места е на база хвърлен отпадък. Пак казвам, с това което сме започнали да правим от година насам – сме намалили боклука със 700-800 тона. Това само по себе си, тази процедура цялата, това утежняване с тези такси от Европейския съюз е с цел да накарат гражданите на Република България да изхвърлят по-малко. Да си правят сепариращи ямички, да прецизират боклука до крайност. Да се изхвърлят само вредни за природата отпадъците, например пластмасови шишета, найлони, такивa да се изхвърлят в контейнерите. Всичко друго, което е дървета, клони, растителни отпадъци, животински отпадъци, което се наблюдаваше досега, няма как да има място в контейнерите. В момента наблюдаваме едно струпване на чувалчета в селата, където сме сложили малки сини контейнери, но се надявам че с приключване на процедурата, с това което сме планирали да правим сега като се затопли времето, най-вероятно тези чувалчета ще изчезнат, защото всички контейнери ще бъдат с чипове и ще се тегли на всеки един човек. Това е крайното, което трябва да се получи като ефект. От там нататък, ние ще слезем предполагам на около 2000 тона. На 2000 тона, ние с тези пари които в момента събираме и с това, че анаеробната инсталация почва да работи в Русе, ще сме добре. Ще има сепарираща система, вчера имахме и среща в Русе и казаха, че в най-кратки срокове ще се направи проекта и ще се случат нещата. За нас също е непосилно това, но ние не определяме тези регламенти описани от Европейския съюз, с тези увеличени депониращи такси. До 2023 г. това неминуемо ще стигне до 95 лв. Това отлагане, нищо и никого не успокоява. Нас ни успокоява в момента едно – че таксата се вдига, а ние намаляваме самия тонаж, от което сме в един баланс. Това е варианта да се справяме с бюджета, който събираме без увеличения. А относно юридическите лица, които Ви цитирах преди малко, ние сме длъжни до края на годината да приемем тази такса за тях. Няма как на 2400 лв. да платиш 600 лв., трябва да е поне 50/50, за да има някаква балансирана стойност между общината като извършваща тази дейност и това, което плащат. Така че, догодина вероятно ще преминем към увеличаване пак само на тази такса, но крайния потребител, пак казвам, никъде и по никакъв начин няма, не знам защо сте се подвели, подлъгали, че жителите на община Иваново ще плащат по-голяма ТБО. Трябваше да има промяна в промилите, но с намаляването на тонажа и преходния остатък, не се наложи. Този преходен остатък, тези средства от самата дейност, те категорично не може да се използват за нищо друго. Има общини, които са вземали от тази дейност, плащали са за асфалтиране, плащали са друго. При проверка на АДФИ, може би сме 2-3 общини в България, които тези средства не сме ги пипали изобщо. Да, вземат колегите и после ги връщат като им направят финансиране. Ние не пипаме от тези суми. Това управление което в момента управляваме общината, на този етап с тези параметри, които отчитаме към днешна дата, ние в следващите 2-3 години нямаме никакъв проблем и това сме заявлили още на събранията които правихме. Пак казвам и се повтарям, има много хора които казват „Аз искам да си плащам и да хвърлям всичко, това е варианта – идва, подава си едно заявление в общината, ако иска 10 кофи ще сложим пред тях, на 224 лв. да си плаща колкото иска, но за масовия потребител, няма да има грам промяна в промила и в размера, който са плащали. И пак казвам, много е важно да се прави разлика между План-сметка и повишаване на данъците. Това е, което мога да кажа, ако имате някакви други въпроси?!

Г-н Николай Найденов – Благодаря за разяснението, мисля само че това в плана трябваше да е по-добре описано и че няма да има промяна за жителите.

Г-н Георги Миланов – То е написано – на база чл.45, ал.1 от Наредба № 1. Ако се отвори и да се прочете Наредбата, защото тя прехвърля в други членове, става ясно.

Г-н Мариян Драшков – Тук не е говорилня, само аз давам думата. Още нещо имате ли да кажете.

Г-н Николай Найденов – Благодаря, просто всичко това можеше да е малко по-добре описано.

Г-н Мариян Драшков – Това е План-сметка, другото е Наредба за определянето и администрирането на местните такси и цени на услуги. Там щеше да е описано, ако има промяна, че се променят промилите. Другия вариант да се увеличи таксата е, ако се промени данъчната оценка, но няма промяна на данъчната оценка. Данъчната оценка е същата, промилите са същите, няма как да има промяна. А това е една План-сметка, която трябва да бъде заложена в бюджета. Тези средства трябва да се осигурят, една част се осигурява от такса смет, друга от преходния остатък и трета – дофинансиране от общината. Това е. Това не води до никаква промяна на данъците.

Г-н Николай Найденов – Да, благодаря.

Г-н Георги Миланов – Може ли да кажа само още нещо?

Г-н Мариян Драшков - Да, заповядайте.

Г-н Георги Миланов – Благодаря. В тази връзка искам да вкарам едно разяснение, тъй като в тази връзка много се спекулира – едното е с увеличаването на данъците, другото е със заплатите на кметовете. До миналата година, преди да предприеме правителството увеличение на администрацията, от 2018 година започна началото, заплатата на кмета на Община Иваново беше 1350 лв. Миналата година дойде увеличение и я направихме на 1700 лв. Тази година е 2200 лв. От две години, държавната субсидия която идва от държавата за общините има отделна графа „кметове“. Преди беше общо „общинска администрация“, сега има „кметове“. В тази графа, за тази година, на нас, на Община Иваново, държавата ни е дала субсидия в рамките на 152 200 лв. В тази си част, ние сме увеличи заплатите на кметовете, без да пипаме 1 ст. от общината. Нямаме 1 ст. дофинансиране. Има ли реално нормален човек, който да мисли и отказва – държавата да дава едни средства, а ние да не увеличим заплатите, а да й ги върнем, при положение, че от 2019 година най-ниско платения сектор е административния. Пак казвам, ние в никакъв случай не дофинансираме. Ние не сме вечни, на мандати е всичко. Ще се радвам и да дойде един кмет на община, аз лично ще го питам „Как ще си намали заплатата?“. Няма логика държавата да отпуска средства, а ние да не ги усвоим и да ги върнем. Всеки си мисли, че заплатите са за сметка на данъци и т.н., няма такова нещо., няма как да е така. Даже ни остават 1051 лв., на някой ако се наложи да се плаща обезщетение и т.н., пази Боже да не се случва. Пак категорично заявявам, това е в рамките само на държавната субсидия. Заседанието на Общинския съвет оня ден е минало в Бяла – 2950 лв. заплата на кмета на Община Бяла. По ЗМСМА, независимо че сме преизбрани, трябва да бъдем освободени и назначени. Това само по себе си, кара Общинския съвет да вземе решение с определяне на месечните възнаграждения. Ние единственото, което казвам че може би сме нарушили е, че сме взели решението през ноември, с дата считано от 1 декември, един вид сме взели по заплатата на старите кметове, без това увеличение. Искам само едно нещо още да кажа за ваша лична информация – икономията на общината във фонд „Работна заплата“ е 240 хил лв., ако на някой може да му говори нещо. От там сме дали бонуси на администрацията, от там ще дадем сега и януари месец на цялата администрация. Средната месечна работна заплата в общинска администрация е 750 лв., не е 620 лв., както някои си позволяват да пишат. Най-важното е в една истинска администрация, в една истинска ситуация, да има ясна далновидност и да има много добро прозрение, което не трябва да се прави като провокация. Що не се разясни?! … То много добре е разяснено и ние не смятам от тук нататък нищо друго да променяме. Държа да отбележа за третото тримесечие, за деветмесечието на 2018 година Община Иваново е в ТОП 6 на общините с най-добрия финансов резултат, най-добра усвояемост, без пресрочени задължения, без никакви поети ангажименти, има го в Министерството на финансите, можете да проверите. Там сме с Община Чавдар, където цяла България се учи от Община Чавдар. С Община Челопеч, където е златото. За тази година, за деветмесечието – същите показатели – Община Иваново, Община Челопеч и Община Чавдар запазваме позициите си, другите са сменени. Така че и само по себе си Министерството на финансите ни казва, че екипа на Община Иваново спрямо финансовата дисциплина, финансово управление, изразходване на средствата е на ниво. Надяваме се, че и догодина ще бъдем със същите параметри, в същото ниво. Има го на сайта на Министерството на финансите, всеки може да отвори и да го види. Мен като кмет на община какво ще се говори за мен го оставете, но Общината като институция мога да кажа, че е водеща. Водеща е и това го казват всички фирми, които работят с нас, областна администрация. Благодаря ви и винаги, когато решите да говорите на хора първо четете, информирайте се, защото настройвате една общност на базата на нищо. Ако бяхме сбъркали, ей тук щях да стана и да се извиня, но когато има далновидност, има точност на сметките, когато вървят нещата в правилната посока, няма как да получаваме такива упреци, просто не го заслужаваме. Не аз, Общината не го заслужава като институция. Благодаря Ви.

Г-н Мариян Драшков – Има ли други желаещи да се изкажат? … Няма. Ако се публикува нов размер на таксата на тон, следващия месец сигурно пак ще я променим, но пак няма да се отрази на данъците. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | Въздържал се |
| 3. | Ивайло \*\*\*\*\*\*\* Христов | Въздържал се |
| 4. | Ивалинка \*\*\*\*\*\*\*\* Цанкова | Въздържала се |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 10 гласа; “против” – няма; “въздържали се” – 3 гласа

Общинския съвет прие

Р Е Ш Е Н И Е

№28

На основание чл.21, ал.1, т.7 и ал. 2, чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 66 и чл. 67 от Закона за местните данъци и такси (ЗМДТ) и във връзка с чл.43, ал.1 и чл.45 от Наредба №1 за определянето и администрирането на местните такси и цени на услуги в Община Иваново, Общински съвет Иваново РЕШИ:

**І. Одобрява план – сметка за всяка дейност, включваща необходимите разходи по поддържането на чистотата на територията на Община Иваново за 2020 г., както следва:**

**1. Приходи - 840216 лв.**

 1.1. Преходен остатък от 2019 г.- 130650 лв.

 1.2. Приходи от такса битови отпадъци (ТБО) - 563994 лв.

 1.3 Собствени приходи от други източници - 145572 лв.

**2**. **Разходи от такса битови отпадъци (ТБО) - 840216 лв.**

в това число:

 1.1. За сметосъбиране и извозване на битови отпадъци - 307440 лв.

 1.2. За поддържане и експлоатация на депа за битови отпадъци –

 461076 лв.

 1.3. За поддържане чистота на обществени територии - 71700 лв.

**II. Приема план – сметка по населени места съгласно Приложение № 5.**

**III. Определя такса за битови отпадъци според количеството отпадъци, чрез заявяване на необходимите вид и брой съдове по реда на чл. 45, ал.1 от Наредба №1 за определянето и администрирането на местните такси и цени на услуги.**

**1. При заявен съд пластмасова кофа 0,120 куб.м – 224.15 лв. за брой.**

За случаите на определяне на таксата за битови отпадъци, според количество отпадъци чрез заявяване на необходим вид и брой съдове на задължените лица се събира и таксата за почистване на обществените територии в размера, определен за съответната територия, на която се намира имота.

ПО ШЕСТА ТОЧКА:

Г-н Мариян Драшков – Докладна записка №502 относно Отчет за извършените разходи за командировки в страната на кмета на община Иваново за периода 01.04.2019 – 30.09.2019 г. Давам думата на г-н Пеков?

Г-н Никола Пеков – Разгледахме докладната, напълно нормално, положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Подкрепяме докладната записка.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№29

На основание чл.21, ал.1, т.6 и ал.2, чл.27, ал.4 и ал.5 от ЗМСМА, във връзка с чл.8, ал.4 от Наредбата за командировките в страната, Общински съвет Иваново РЕШИ:

 **Приема** Отчет за извършените разходи за командировки в страната на кмета на община Иваново за периода 01.04.2019 г.- 30.09.2019 г. в размер на 238,19 лв.

ПО СЕДМА ТОЧКА:

Г-н Мариян Драшков – Докладна записка №503 относно Определяне на делегат и заместник-делегат в Общото събрание на Асоциацията на дунавските общини „Дунав“ (АДО „Дунав“). Давам думата на г-н Градев?

Г-н Николай Градев – Втора комисия, положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия също.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№30

На основание чл. 21, ал. 1, т. 15 и ал. 2, във връзка с чл. 27, ал. 3 и ал. 5 от Закона за местното самоуправление и местната администрация и чл. 18 от Устава на АДО „Дунав“, Общински съвет Иваново РЕШИ:

1. **ОТМЕНЯ** Решение № 49 по Протокол № 6 от заседание на Общински съвет- Иваново, проведено на 21.01.2016 г.
2. **ОПРЕДЕЛЯ** за представители на Община Иваново в Общото събрание на АДО „Дунав“:
* **Георги \*\*\*\*\*\*\* Миланов - кмет на Община Иваново - делегат;**
* **Пламен \*\*\*\*\* Дончев - заместник-кмет на Община Иваново - заместник - делегат.**
1. **ВЪЗЛАГА** на Кмета на Община Иваново да изпрати на АДО „Дунав” заверен препис от настоящото Решение след влизането му в сила.

ПО ОСМА ТОЧКА:

Г-н Мариян Драшков – Докладна записка №504 относно Определяне на делегат и заместник-делегат в Общото събрание на Сдружение „Толерантност”. Давам думата на г-н Пеков за становище на първа комисия?

Г-н Никола Пеков – Първа комисия, положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Също положително становище.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№31

На основание чл. 21, ал. 1, т. 15 и ал. 2, във връзка с чл. 27, ал. 3 и ал. 5 от Закона за местното самоуправление и местната администрация, чл. 21 и чл. 34 от Устава на Сдружение „Толерантност”, Общински съвет Иваново РЕШИ:

**1. ОПРЕДЕЛЯ** за представители на Община Иваново в Общото събрание на Сдружение „Толерантност”:

* **Георги \*\*\*\*\*\*\* Миланов - кмет на Община Иваново - делегат;**
* **Пламен \*\*\*\*\*\* Дончев - заместник-кмет на Община Иваново - заместник - делегат.**

**2. ВЪЗЛАГА** на Кмета на Община Иваново да изпрати на Сдружение „Толерантност” заверен препис от настоящото Решение след влизането му в сила.

ПО ДЕВЕТА ТОЧКА:

Г-н Мариян Драшков – Докладна записка №505 относно Определяне на представител в извънредно Общо събрание на съдружниците на „ВиК” ООД – гр. Русе на 20.12.2019 г. Давам думата на г-н Градев?

Г-н Николай Градев – Разгледахме докладната на заседание на постоянните комисии, положително становище.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия също положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№32

На основание чл. 21, ал. 1, т. 8 и т. 23 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация и чл. 60 от АПК, Общински съвет Иваново РЕШИ:

1. **ДАВА СЪГЛАСИЕ** Община Иваново да участва в извънредното Общо събрание на съдружниците на „ВиК” ООД – гр. Русе **на 20.12.2019 г. /петък/ от 10.30 часа** в сградата на Дружеството, с адрес: гр. Русе, ул. „Добруджа” № 6 .
2. **ОПРЕДЕЛЯ** Георги \*\*\*\*\*\*\* Миланов – кмет на Община Иваново за представител на Общината в извънредното Общо събрание на „ВиК” ООД – гр. Русе на 20.12.2019 г. /петък/.
3. При невъзможност кметът на Община Иваново да участва в извънредното Общо събрание на 20.12.2019г. /петък/, **ОПРЕДЕЛЯ** Пламен \*\*\*\*\*\* Дончев – заместник-кмет на Община Иваново за представител на Общината в извънредното Общо събрание на „ВиК” ООД – гр. Русе на 20.12.2019 г./петък/.
4. **ОПРЕДЕЛЯ** мандат на представителя на Община Иваново в Общото събрание на „ВиК” ООД – гр. Русе в рамките на заседанието на 20.12.2019 г.
5. **СЪГЛАСУВА** следната позиция на Община Иваново по точките от дневния ред на извънредното Общо събрание на съдружниците на „ВиК” ООД – гр. Русе, на 20.12.2019 г./петък/ и **ОПРАВОМОЩАВА** представителя на Община Иваново да гласува проектите на решения по точките от дневния ред, както следва:
* **По т. 1 от дневния ред:**

Да гласува „ЗА” проекта на решение за: „Избиране на Сава Савов за Управител на „ВиК” ООД – Русе за срок от 3 години (лицето, спечелило проведения в МРРБ конкурс за Управител на Дружеството, във връзка с чл. 9, ал. 2 от Наредбата за изискванията и критериите за ВиК операторите и квалификацията на персонала им, приета с ПМС № 11 от 23.01.2018 г.). ”.

* **По т. 2.** **от дневния ред:**

Да гласува „ЗА” проекта на решение за: „Упълномощаване на министъра на регионалното развитие и благоустройството да сключи договор за възлагане на управлението на „ВиК” ООД – гр. Русе с избрания Управител, както и за прекратяване на сключения договор с д-р инж. Сава Савов за възлагане на управлението на дружеството № РД-02-06ф-9/23.03.2006 г., във връзка с решението по т. 1”.

* **По т. 3. от дневния ред:**

При поставяне на допълнителни въпроси на извънредното Общо събрание на „ВиК” ООД – гр. Русе, представителя на Община Иваново да приема предложенията към същите за информация, като при необходимост да гласува, както намери за добре и с оглед запазване интереса на Община Иваново.

6. **ДОПУСКА** предварително изпълнение на решението, на основание чл. 60 от АПК.

ПО ДЕСЕТА ТОЧКА:

Г-н Мариян Драшков – Докладна записка №509 относно Информация за изменение на бюджета на Община Иваново за трето тримесечие на 2019 год. Давам думата на г-н Пеков?

Г-н Никола Пеков – Положително становище.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Положително становище.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Положително становище.

Г-н Мариян Драшков – Имате думата за изказвания... Няма желаещи. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№33

На основание чл.21 ал.1 т.6 от ЗМСМА, във връзка с чл.27 ал.4 и ал.5 от ЗМСМА и чл. 125, ал.4 от Закона за публичните финанси, Общински съвет Иваново РЕШИ:

 **Приема** информация за изменението на бюджета на Община Иваново за трето тримесечие на 2019 година.

ПО ЕДИНАДЕСЕТА ТОЧКА:

Г-н Мариян Драшков – Докладна записка №510 относно Кандидатстване на Община Иваново по Проект „Красива България”, мярка М01 „Подобряване на обществената среда в населените места” за кампания 2020 г.. Давам думата на г-н Градев?

Г-н Николай Градев – Поредната сграда, която ще бъде отремонтирана по този проект, положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия също положително становище.

Г-н Мариян Драшков – Благодаря. Давам думата на г-жа Бенева за становище на трета комисия?

Г-жа Снежана Владкова-Бенева – Положително становище.

Г-н Мариян Драшков – Благодаря. Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№34

На основание чл. 21, ал. 1, т. 23 от Закона за местно самоуправление и местна администрация (ЗМСМА), във връзка с чл. 27, ал. 3 от ЗМСМА предлагам Общински съвет-Иваново, Общински съвет Иваново РЕШИ:

1. Общински съвет-Иваново **дава съгласие** за кандидатстване на Община Иваново за кампания 2020 г. по Проект „Красива България”, мярка М01 „Подобряване на обществената среда в населените места” за:

- **„Ремонт и модернизация по проект „Красива България“ на кметство село Божичен, община Иваново, област Русе“** като разрешава съфинансиране от страна на Община Иваново да **представлява 55% от стойността на проекта.**

         2. Дейностите по предложения проект отговарят на приоритетите на Плана за развитие на община Иваново.

 3. **Възлага** на Kмета на Община Иваново да организира подготовката и подаването на проектното предложение, както и управлението и реализирането на проекта след евентуалното му одобрение.

ПО ДВАНАДЕСЕТА ТОЧКА:

Г-н Мариян Драшков – Докладна записка №517 относно Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе. Трета комисия е разгледала документите и становището й е, че документите отговарят на изискванията. Първа комисия предлага да бъдат отпуснати по всяко заявление по 200 лв. Давам думата на г-н Градев за становище на втора комисия.

Г-н Николай Градев – Втора комисия, положително становище.

Г-н Мариян Драшков – Благодаря. Имате думата за изказвания... Няма желаещи. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№35

На основание чл.21, ал.1, т.23 и ал.2 от ЗМСМА, чл.1, т.1 и чл.14 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

 **Дава съгласие** да бъде отпусната еднократна финансова помощ за раждане на дете на:

\* Мария \*\*\*\*\*\* Димитрова, с ЕГН \*\*\*\*\*\*\*\*\*\* и Владислав \*\*\*\*\*\*\*\* Петков, с ЕГН \*\*\*\*\*\*\*\*\*\* в размер на 200 (двеста) лева;

\* Стоян \*\*\*\*\*\*\* Миланов, с ЕГН \*\*\*\*\*\*\*\*\*\* и Габриела \*\*\*\*\*\*\*\*\* Миланова, с ЕГН \*\*\*\*\*\*\*\*\*\* в размер на 200 (двеста) лева.

 ПО ТРИНАДЕСЕТА ТОЧКА:

Г-н Мариян Драшков – Докладна записка №525 относно Приемане на Краткосрочна програма на Община Иваново за насърчаване използването на енергия от възобновяеми източници и биогорива за периода 2020-2022 г. Давам думата на г-н Градев за становище на втора комисия.

Г-н Николай Градев – Разгледахме докладната на комисии, втора комисия е с положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия също положително становище.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Трета комисия, положително становище.

Г-н Мариян Драшков – Благодаря. Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№36

На основание чл. 21, ал. 1, т. 12, и ал. 2 във връзка с чл. 27, ал. 3 от Закона за местното самоуправление и местната администрация (ЗМСМА) и чл. 10, ал. 1 и ал. 2 и чл. 9 от ЗЕВИ, Общински съвет Иваново РЕШИ:

 **ПРИЕМА** Краткосрочна програма на Община Иваново за насърчаване използването на енергия от възобновяеми източници и биогорива за периода 2020-2022 г.

ПО ЧЕТИРИНАДЕСЕТА ТОЧКА:

Г-н Мариян Драшков – Предложение вх. №527 относно Приемане на Правилник за организацията и дейността на общинския съвет, неговите комисии и взаимодействието му с общинската администрация мандат 2019 – 2023 година. Още на учредителното заседание Общински съвет прие решение за създаване на Временна комисия за изготвяне на нов Правилник. Комисията се събра, състави Протокол и на базата на него е и проекта на новия Правилник, който бе публикуван на сайта на Община Иваново и стоя в продължение на 30 дни за обществено обсъждане. В този период не постъпи нито едно предложение за изменение на проекта. Давам думата на г-н Пеков за становище на първа комисия?

Г-н Никола Пеков – Положително становище на комисията.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Подкрепяме.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Подкрепяме също.

Г-н Мариян Драшков – Благодаря. Имате думата за изказвания... Няма. Преминаваме към гласуване на Правилника първо глава по глава и после изцяло. Гласуваме I Общи положения.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме II. Конституиране на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме III. Ръководство на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме IV. Общински съветник.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме V. Поведение на общинския съветник. Конфликт на интереси. Етични правила.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме VI. Групи на общинските съветници.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме VII. Комисии на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме VIII. Планиране, подготовка и провеждане на заседания на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме IX. Внасяне, обсъждане и приемане на проекти за решения и други актове на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме X. Контрол върху актовете на кмета на общината, издадени в изпълнение на актовете на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме XI. Взаимодействие между общинския съвет и общинската администрация.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме XII. Финансово осигуряване на общинския съвет.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме XIII. Преходни и заключителни разпоредби.

ГЛАСУВА СЕ:

“за” – 13 гласа; “против” – няма; “въздържали се” – няма

Приема се.

Г-н Мариян Драшков – Гласуваме целия Правилник.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№37

На основание чл. 21, ал. 3 от Закона за местното самоуправление и местната администрация, Общински съвет Иваново РЕШИ:

 **Приема** Правилник за организацията и дейността на общинския съвет, неговите комисии и взаимодействието му с общинската администрация мандат 2019 – 2023 година.

СЪДЪРЖАНИЕ

1. Общи положения

2. Конституиране на общинския съвет

3. Ръководство на общинския съвет

4. Общински съветник

5. Поведение на общинския съветник. Конфликт на интереси. Етични правила

6. Групи на общинските съветници

7. Комисии на общинския съвет

8. Планиране, подготовка и провеждане на заседания на общинския съвет

9. Внасяне, обсъждане и приемане на проекти за решения и други актове на общинския съвет

10. Контрол върху актовете на кмета на общината, издадени в изпълнение на актовете на общинския съвет

11. Взаимодействие между общинския съвет и общинската администрация

12. Финансово осигуряване на общинския съвет

13. Преходни и заключителни разпоредби

І. ОБЩИ ПОЛОЖЕНИЯ

Чл. 1 Този правилник определя организацията и дейността на Oбщински съвет - Иваново, неговите комисии, взаимодействието му с общинската администрация и гражданите за осъществяване на местното самоуправление, като е съобразен с Конституцията на Република България, Европейската харта за местно самоуправление, Закона за местното самоуправление и местната администрация и действащото законодателство.

Чл. 2 (1) Общинският съвет е колективен орган на местното самоуправление, който определя политиката на развитие на общината и осъществява своите правомощия при спазване принципите на законност, публичност, отговорност и гражданско участие.

(2) Той се състои от 13 съветници и заседава в сградата на Oбщина Иваново – ден Четвъртък, освен когато реши да заседава на друго място и в друго време.

Чл. 3 (1) Общински съвет решава всички въпроси от местно значение, които законът е предоставил в негова компетентност в сферата на:

1. Общинското имущество, общинските предприятия, общинските финанси, данъци и такси, общинска администрация;

2. Устройството и развитието на територията на общината и на населените места в нея;

3. Образованието, здравеопазването, културата;

4. Благоустрояването и комуналните дейности;

5. Социалните услуги и социално жилищното задоволяване;

6. Опазването на околната среда и рационалното използване на природните ресурси;

7. Поддържането и опазването на културни, исторически и архитектурни паметници;

8. Развитието на спорта, отдиха и туризма.

(2) В изпълнение на предоставените му права, Общинският съвет:

1. създава постоянни и временни комисии и избира техните членове с поименно гласуване и с мнозинство повече от половината от общия брой на съветниците;

2. одобрява общата численост и структурата на общинската администрация в общината и кметствата по предложение на кмета на общината с мнозинство повече от половината от общия брой на съветниците;

3. избира и освобождава с тайно гласуване председателя на общинския съвет с мнозинство повече от половината от общия брой на съветниците;

4. определя размера на трудовите възнаграждения на кметовете в рамките на действащата нормативна уредба и средствата за работна заплата на персонала от общинския бюджет по предложение на кмета на общината с мнозинство повече от половината от присъстващите общински съветници;

5. приема и изменя годишния бюджет на общината, осъществява контрол и приема и изменя отчета за изпълнението му с поименно гласуване, което се отразява в протокола от заседанието и с мнозинство повече от половината от общия брой на съветниците;

6. определя размера на местните данъци и такси с поименно гласуване, което се отразява в протокола от заседанието и с мнозинство повече от половината от общия брой на съветниците;

7. приема решения за придобиване, управление и разпореждане с общинско имущество и определя конкретните правомощия на кмета на общината и кметовете на кметства с поименно гласуване, което се отразява в протокола от заседанието и с мнозинство повече от половината от общия брой на съветниците;

8. приема решения за създаване, преобразуване и прекратяване на търговски дружества с общинско имущество и избира представителите на общината в техните органи с поименно гласуване, което се отразява в протокола от заседанието и с мнозинство повече от половината от общия брой на съветниците;

9. приема решения за ползване на банкови кредити, за предоставяне на безлихвени заеми, както и решения за поемане на общински дълг чрез сключване на договори за заем или емитиране на общински ценни книжа и за издаване на общински гаранции при условия и по ред, определени със закон с поименно гласуване, което се отразява в протокола от заседанието и с мнозинство повече от половината от общия брой на съветниците;

10. приема решения за създаване и одобряване на устройствени планове и техните изменения за територията на общината или за части от нея при условията и по реда на Закона за устройство на територията с мнозинство повече от половината от присъстващите общински съветници;

11. приема стратегии, прогнози, програми и планове за развитие на общината, които отразяват и европейските политики за развитие на местните общности с мнозинство повече от половината от присъстващите общински съветници;

12. определя изискванията за дейността на физическите и юридическите лица на територията на общината, които произтичат от екологичните, историческите, социалните и другите особености на населените места, както и от състоянието на инженерната и социалната инфраструктура с мнозинство повече от половината от присъстващите общински съветници;

13. приема решения за създаване и за прекратяване на общински фондации и за управление на дареното имущество с поименно гласуване, което се отразява в протокола от заседанието и с мнозинство повече от половината от присъстващите общински съветници;

14. приема решения за участието на общината в сдружения за местни власти в страната и в чужбина, както и в други юридически лица с нестопанска цел и определя представителите на общината в тях с поименно гласуване, което се отразява в протокола от заседанието и с мнозинство повече от половината от присъстващите общински съветници;

15. създава кметства при условия и по ред, определени със закон с мнозинство повече от половината от общия брой на съветниците;

16. прави предложения за административно-териториални промени, засягащи територията и границата на общината с мнозинство повече от половината от общия брой на съветниците;

17. приема решения за именуване и преименуване на улици, площади, паркове, инженерни съоръжения, вилни зони, курорти и курортни местности и други обекти с общинско значение с мнозинство повече от половината от присъстващите общински съветници;

18. обсъжда и приема решения по предложения на кметове на кметства по въпроси от своята компетентност с мнозинство повече от половината от присъстващите общински съветници;

19. приема решения за произвеждане на референдуми и общи събрания на населението по въпроси от своята компетентност с мнозинство повече от половината от общия брой на съветниците;

20. одобрява символ и печат на общината с мнозинство повече от половината от присъстващите общински съветници;

 21. удостоява с почетно гражданство български и чуждестранни граждани с мнозинство повече от половината от присъстващите общински съветници;

22. решава и други въпроси от местно значение, които не са от изключителната компетентност на други органи с мнозинство повече от половината от присъстващите общински съветници;

23. упражнява текущ и последващ контрол, върху изпълнението на приетите от него актове;

24. взема решение с тайно гласуване за предсрочно прекратяване пълномощията на председателя на общинския съвет с мнозинство повече от половината от общия брой на общинските съветници;

25. взема решение и предлага на общинската избирателна комисия да прекрати предсрочно пълномощията на общински съветник при наличието на предвидените в закона хипотези;

26. взема решение и предлага на общинската избирателна комисия да прекрати предсрочно пълномощията на кмета на община и кмета на кметство при наличието на предвидените в закона хипотези.

Чл. 4 (1) Общинският съвет може да избере или освободи обществен посредник с мнозинство от 9 общински съветници.

(2) Общественият посредник съдейства за спазване правата и законните интереси на гражданите пред органите на местното самоуправление и местната администрация.

(3) За организацията и дейността на обществения посредник, общинският съвет приема правилник с мнозинство повече от половината от общия брой на съветниците.

Чл. 5 (1) В изпълнение на своите правомощия Общинският съвет приема правилници, наредби, инструкции, решения, декларации и обръщения.

(2) Актовете на Общинския съвет се изпращат на кмета на общината, на областния управител и на Районна прокуратура – Русе в седемдневен срок от приемането им.

(3) Актовете на Общинския съвет се разгласяват на населението на общината в срока по ал. 2 чрез средствата за масово осведомяване или чрез интернет страницата на общинския съвет. Оспорването, спирането, отмяната или потвърждаването на оспорените актове на общинския съвет се разгласяват по същия ред.

(4) Актовете на Общинския съвет се обнародват в „Държавен вестник“, когато това е предвидено със Закон.

Чл. 6 По въпроси, неуредени в този правилник, общинският съвет приема отделни решения.

ІІ. КОНСТИТУИРАНЕ НА ОБЩИНСКИЯ СЪВЕТ

Чл. 7 (1) Първото заседание на новоизбрания Общински съвет се свиква от областния управител и се провежда в 14-дневен срок от обявяване на резултатите от изборите.

(2) Заседанието на Общинския съвет се открива от областния управител или негов представител. Преди началото на заседанието, в негово присъствие, в присъствието на председателя или член на общинската избирателна комисия, и на граждани, новоизбраните общински съветници и кметове полагат клетва устно „Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от община Иваново и да работя за тяхното благоденствие”, което се удостоверява с подписването на клетвен лист.

(3) Клетвеният лист на всеки общински съветник, кмет на община и кмет на кметство се съхранява в архива на общинския съвет.

Чл. 8 След полагането на клетвата, областният управител предоставя ръководството на първото заседание на новоизбрания общински съвет на най-възрастния общински съветник от присъстващите общински съветници. Той ръководи заседанието до избирането на председател на Общинския съвет.

Чл. 9 Под председателството на най-възрастния общински съветник могат да се проведат само разисквания по избора на председател на Общинския съвет.

Чл. 10 На първото си заседание Общинският съвет избира от своя състав с тайно гласуване председател на Общинския съвет.

Чл. 11 (1) За произвеждането на тайно гласуване по чл. 10 се избира комисия от нечетен брой общински съветници.

(2) От състава на комисията се избира председател, който ръководи процедурата на гласуването.

Чл. 12 Всеки общински съветник, партия, коалиция или група, представени в общинския съвет, могат да издигат кандидатури за председател.

Чл. 13 (1) Изборът за председател се извършва с бяла бюлетина, на която са написани имената на издигнатите кандидати. Пред имената на кандидатите има квадратче. Всеки съветник поставя знак в квадратчето пред името на предпочитания кандидат, поставя бюлетината в плик и пуска плика в изборната урна. След гласуването всеки гласувал общински съветник се подписва в предварително подготвен списък срещу името си.

(2) Гласът е действителен, ако в плика е намерена една бюлетина, в която е отбелязан знак само срещу едно име.

(3) Недействителни са бюлетините когато:

1. в избирателния плик е намерена бюлетина с отбелязани две и повече имена;

2. бюлетината не е по установения образец.

(4) Празните пликове се смятат за недействителни бюлетини.

(5) За избран се смята кандидатът, получил повече от половината от гласовете от общия брой съветници.

(6) Комисията по избора съставя протокол, в който отразява резултатите от проведеното тайно гласуване. Протоколът се подписва от всички членове на комисията.

(7) Председателят на комисията по избора обявява резултатите от проведеното гласуване.

(8) Ако при първото гласуване не се получи необходимото мнозинство, изборът се повтаря в същия ден, като в него участват двамата кандидати, получили най-много гласове. В този случай за избран се смята този, който е получил повече от половината гласове от общия брой на съветниците. Ако и при повторното гласуване нито един от кандидатите не бъде избран, процедурата по избора започва отначало, след един час с цел провеждане на консултации на политическите партии и коалиции.

Чл. 14 (1) Общинският съвет може да избира заместник-председател по предложение на отделните групи общински съветници.

(2) Заместник-председателят на Общински съвет се избира с явно гласуване с мнозинство повече от половината от присъстващите общински съветници.

Чл. 15 (1) Пълномощията на председателя на Общинския съвет се прекратяват предсрочно при:

1. подаване на оставка;

2. трайна невъзможност или системно неизпълнение на задълженията си като председател за повече от три месеца;

3. влизане в сила на акт за установен конфликт на интереси по Закона за противодействие на корупцията и отнемане на незаконно придобитото имущество.

(2) В случаите на ал. 1, т. 1 и т. 3, прекратяването на пълномощията се приема без да се обсъжда и гласува. То поражда действие от обявяване на изявлението за прекратяване пред общинския съвет, съответно от влизане в сила на акта.

(3) В случаите на ал. 1, т. 2, решението на общинския съвет за прекратяване пълномощията на председател се взема по реда на чл.10 и чл.11.

(4) При предсрочното прекратяване на пълномощията на председателя, при негово отсъствие, както и при обсъждане на дейността му, заседанието на Съвета се председателства от заместник-председателя или от общински съветник, избран от общинския съвет.

(5) Нов избор на председател на общинския съвет се произвежда веднага след обявяване на оставката или приемане на решението за прекратяване на пълномощията на досегашния.

Чл. 16 (1) Пълномощията на заместник-председателя на общинския съвет се прекратяват предсрочно при:

1. подаване на оставка;

2. трайна невъзможност или системно неизпълнение на задълженията си като зам.-председател за повече от три месеца;

3. влизане в сила на акт за установен конфликт на интереси по Закона за противодействие на корупцията и отнемане на незаконно придобитото имущество.

(2) В случаите на ал. 1, т. 1 и т. 3, прекратяването на пълномощията на заместник-председателя се приема, без да се обсъжда и гласува. То поражда действие от обявяване на изявлението за прекратяване пред Общинския съвет, съответно от влизане в сила на акта.

(3) В случаите на ал. 1, т. 2, решението на Общинския съвет се взема по реда на чл.15, ал. 3.

Чл. 17 Общинският съвет продължава да изпълнява своите функции до конституирането на новоизбрания Общински съвет. Когато съдът е спрял изпълнението на решението на общинската избирателна комисия за резултатите от изборите за общински съветници или е обявил изборният резултат за недействителен, срокът на пълномощията на общинския съвет, чиито мандат е изтекъл, се възобновява до полагане на клетва от новоизбрания общински съвет.

ІІІ. РЪКОВОДСТВО НА ОБЩИНСКИЯ СЪВЕТ

Чл. 18 (1) Председателят на съвета:

1. свиква и ръководи заседанията на съвета, ръководи подготовката им;

2. координира работата на постоянните комисии и им разпределя работните материали по дейността на Общински съвет Иваново между тях според компетентността им;

3. провежда срещи и консултации с председателите на постоянните комисии и на групите общински съветници, с представители на политически партии, обществени организации и граждани (сам или съвместно със заместник-председател/и )

4. подпомага съветниците в тяхната дейност;

5. представлява съвета пред външни лица и организации;

6. осигурява необходимите условия за работата на комисиите на Общинския съвет и на общинските съветници;

7. съобщава на Общинския съвет за постъпилите предложения и проекти за решения;

8. удостоверява с подписа си съдържанието на протоколите от заседанията на общинския съвет, текста на приетите от Общинския съвет решения и други актове;

9. определя местата в заседателната зала за общинските съветници, кмета и заместник-кмета на общината, кметовете на кметства, кметските наместници, гости, граждани и журналисти;

10. следи за довеждане до знанието на гражданите на общината на всички актове, приети от Общинския съвет, в т.ч. и чрез публикуване в местния печат и/или на официалната Интернет страница на общината и на общинския съвет;

11. следи за спазването на този правилник;

12. изпълнява и други функции, възложени му от законите на Република България, Общинския съвет и този правилник;

13. подписва заповеди за командировки в чужбина на кмета на Общината, кметове на район и кметове на кметства.

(2) Председателят на Общинския съвет приема представители на различните комисии, с цел координиране и подпомагане дейността им; провежда срещи с жители на общината.

(3) При участие на председателя на Общинския съвет в разискванията по даден проект на решение, заседанието се ръководи от заместник-председател или от общински съветник, избран от Общинския съвет, до гласуването на проекта или прекратяване на обсъждането.

(4) Председателят на Общинския съвет за времето на отсъствието си, определя заместник – председателя или общински съветник, който да го замества.

(5) Председателят на Общинския съвет изготвя и внася за разглеждане два пъти годишно отчет за дейността на съвета и на неговите комисии, който се разглежда в открито заседание и се разглася на населението на общината. Отчетът включва и упражнявания текущ и последващ контрол върху изпълнението на приетите от общинския съвет актове. Отчетът се публикува в интернет страницата на Общината.

Чл. 19 Заместник-председателят на Общинския съвет:

1. замества председателя на Общинския съвет при негово отсъствие и подписва протокола от заседанието на съвета;

2. изпълнява отделни функции и правомощия на Председателя, когато той му възложи това;

3. провежда срещи и консултации с председателите на постоянните комисии и на групите общински съветници, с представители на политически партии, обществени организации и граждани с председателя на Общинския съвет.

Чл. 20 (1) Общинският съвет се подпомага от самостоятелно звено в структурата на общинската администрация, пряко подчинена на председателя на Общинския съвет.

(2) Изпращането на поканите до общинските съветници за провеждане на заседание на Общинския съвет и материалите за него, се осигурява от служителя по ал. 1, в 7-дневен срок преди неговото провеждане – лично, по пощата или на e-mail на съветника, заявен от него.

(3) По изключение отделни материали за съответното заседание могат да се предоставят на общинските съветници в деня на неговото провеждане.

(4) Председателят на Общинския съвет утвърждава длъжностните характеристики, ръководи и контролира дейността на служителите в звеното и оценява изпълнението на длъжността на същите служители.

ІV. ОБЩИНСКИ СЪВЕТНИК

Чл. 21 Пълномощията на общинския съветник възникват от деня на полагането на клетвата по чл. 7, ал. 2 от настоящия Правилник.

Чл. 22 Общинският съветник има право:

1. да бъде избиран в състава на не повече от три постоянни комисии на съвета;

2. да предлага включването в дневния ред на заседанията на общинския съвет разглеждането на въпроси от компетентността на съвета и да внася проекти за решения;

3. да участва в обсъждането и решаването на всички въпроси от компетентността на съвета;

4. да отправя питания към кмета на общината, кметовете на населени места и кметските наместници; на питането се отговаря устно или писмено на следващото заседание, освен ако съветът не реши друго;

5. да получава от държавни органи, службите на общинска администрация, стопански и обществени организации съдействие и информация, свързана с дейността му на съветник, освен когато те съставляват класифицирана информация, представляваща държавна или служебна тайна;

6. да получава възнаграждение за изпълнение на задълженията си.

Чл. 23 Общинският съветник е длъжен:

1. да присъства на заседанията на Общинския съвет и на комисиите, в които е избран, и да участва в решаването на разглежданите въпроси;

2. да провежда срещи с избирателите и да ги информира за дейността и решенията на Общинския съвет;

3. да следи промените в нормативната уредба, отнасящи се до местното самоуправление;

4. да се подписва в присъствената книга на всяко заседание на Общинския съвет и на неговите комисии;

5. да се запознава предварително със съдържанието на изпратените му и подлежащи на обсъждане материали;

6. да спазва установения ред по време на заседанията на Общинския съвет и неговите комисии;

7. да не напуска без уважителна причина заседателната зала по време на провеждане на заседание на Общинския съвет и на комисията, на която е член;

8. да уведомява писмено председателя на Общинския съвет за неучастието си в заседание на съвета по уважителни причини.

Чл. 24 Пълномощията на общински съветник се прекратяват предсрочно:

1. при поставяне под запрещение;

2. когато след избирането му съветникът е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност;

3. при подаване оставка чрез председателя на Общинския съвет до общинската избирателна комисия;

4. при избирането му за народен представител, министър, областен управител или кмет, при назначаването му за заместник - министър или заместник - областен управител, заместник - кмет, кметски наместник или на щатна длъжност в съответната общинска администрация;

5. когато без да е уведомил писмено председателя на общинския съвет за неучастието си в заседанието на съвета по уважителни причини – служебна ангажираност, отсъствие от страната, заболяване и други не участва в три поредни или общо в пет заседания на общинския съвет през годината;

6. при трайна фактическа невъзможност да изпълнява задълженията си поради заболяване за повече от 6 месеца или при смърт;

7. при извършване на административно-териториални промени водещи до промяна на постоянния му адрес извън територията на общината;

8. при извършване на административно-териториални промени, водещи до закриване на общината;

9. при избирането или при назначаването му за член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие по ЗОС, както и при заемането на длъжност като общински съветник или подобна длъжност в друга държава – членка на ЕС;

10. при влизане в сила на акт за установен конфликт на интереси по Закона за противодействие на корупцията и отнемане на незаконно придобитото имущество.

Чл. 25 Общинският съветник се легитимира чрез служебна карта, издадена по образец, утвърден от общинския съвет по предложение на председателя на общинския съвет.

V. ПОВЕДЕНИЕ НА ОБЩИНСКИЯ СЪВЕТНИК. КОНФЛИКТ НА ИНТЕРЕСИ. ЕТИЧНИ ПРАВИЛА

Чл. 26 Общинският съветник по време на заседание няма право :

1. да прекъсва изказващия се;

2. да отправя лични нападки, оскърбителни думи, жестове и заплахи;

3. да разгласява данни отнасящи се до личния живот или увреждащи доброто име на гражданите;

4. на непристойно поведение или на постъпки, които нарушават реда на заседанието.

Чл. 27 (1) Общинския съветник не може да участва при вземане на решения на общинския съвет, които се отнасят до негови имуществени интереси или до интереси на негов/а съпруг/а и роднини по права и по съребрена линия до четвърта степен включително и по сватовство до втора степен включително.

(2) Ако са налице обстоятелствата по ал. 1, общинският съветник е длъжен сам, преди общинският съвет да започне разискванията, да разкрие наличието на конфликт на интереси и да не участва в гласуването.

(3) Искане за разкриване на конфликт на интереси може да прави и всеки общински съветник, на който са станали известни обстоятелствата по ал.1.

(4) При възникване на спор за наличие на конфликт на интереси, общинският съвет може да отложи вземането на решението, като избира анкетна комисия, която да изясни спорните обстоятелства.

Чл. 28 Общинският съветник не може да използва или разкрива информация, получена при или по повод изпълнение на задълженията си или да използва положението си на съветник с цел да набави за себе си имотна облага или да причини другиму имотна или морална вреда.

Чл. 29 Председателят на общинския съвет може да налага на общинските съветници следните дисциплинарни мерки :

1. напомняне;

2. забележка;

3. отнемане на думата;

4. отстраняване до края на заседанието.

Чл. 30 Напомняне се прави на общински съветник, който се отклони от предмета на разискванията или наруши реда на заседанието по какъвто и да е начин.

Чл. 31 Забележка се прави на общински съветник, на когото е направено вече напомняне на същото заседание, но продължава да нарушава реда. Същата се прави и на общински съветник, който се е обърнал към свой колега или колеги с оскърбителни думи, жестове или със заплахи.

Чл. 32 Председателят на Общински съвет отнема думата на общински съветник, който:

1. по време на изказването си има наложени две от предвидените в чл. 29, т. 1 и 2 от правилника дисциплинарни мерки;

2. след изтичане на времето за изказване продължава изложението си, въпреки поканата на председателя да завърши.

Чл. 33 Председателят на Общинският съвет може да отстрани от едно заседание общински съветник, който:

1. възразява против наложената дисциплинарна мярка по груб и непристоен начин;

2. продължително и непрекъснато не дава възможност за нормална работа по време на заседание.

Чл. 34 Дисциплинарните наказания се отразяват в протокола на съответното заседание.

Чл. 35 (1) Отстраненият от заседанието общински съветник по чл. 33 от този правилник не получава възнаграждение за заседанието, от което е бил отстранен.

(2) Общинският съветник има право да оспори наложената дисциплинарна мярка „отстраняване от заседание” пред Общинския съвет, който може да я потвърди, отмени или промени.

VІ. ГРУПИ НА ОБЩИНСКИТЕ СЪВЕТНИЦИ

Чл. 36 Общинските съветници могат да образуват групи според своята партийна принадлежност, политическа ориентация или друга програмна основа. Всеки общински съветник може да участва само в една група.

Чл. 37 (1) Всяка група общински съветници представя на председателя на Общинския съвет решение за образуването си и списък на ръководството и на членовете, подписани от всички общински съветници от състава на групата.

(2) Групите общински съветници, техните ръководства, както и промените в тях, се вписват в специален регистър при председателя на Общински съвет.

(3) Председателят на Общински съвет обявява регистрираните групи общински съветници и техните ръководства на следващото заседание на съвета. Същият ред се прилага и при последващи промени в състава и ръководствата им, както и при тяхното прекратяване.

(4) Името на група не може да повтаря име на група, която вече е регистрирана по съответния ред в специалния регистър при председателя на Общинския съвет.

Чл. 38 (1) Условията за членуване, възникване и прекратяване на членството, както и правата и задълженията на членовете се определят от самата група, в съответствие с разпоредбите на този правилник.

(2) Общинският съветник може да напусне групата, като подаде писмено заявление до нейния ръководител и до председателя на Общинския съвет.

VІІ. КОМИСИИ НА ОБЩИНСКИЯ СЪВЕТ

Чл. 39 Комисиите са орган на Общинския съвет, които изпълняват инициативни, съвещателни и контролни функции.

Чл. 40 Общинският съвет избира от своя състав постоянни и временни комисии на квотен принцип по предложение на общинските съветници. Той може да извършва промени във вида, броя, съставите и ръководствата на постоянните комисии.

Чл. 41 (1) Постоянните комисии имат за задача:

1. да проучат потребностите на населението на общината в съответната област и да правят предложения за решаване на проблемите;

2. да подпомагат Общинския съвет при подготовката на решения по въпроси, внесени за обсъждане и решаване;

3. да осъществяват контрол за изпълнение на решенията на Общинския съвет.

(2) По разглежданите въпроси, постоянните комисии приемат становища, доклади, предложения и препоръки, които предават на общинския съвет и на съответните заинтересовани лица.

(3) При необходимост в работата си постоянните и временните комисии могат да привличат външни лица като експерти и консултанти.

Чл. 42 (1) Постоянните комисии на Общинския съвет са:

1. Постоянна комисия по финанси, бюджет и данъчна политика, икономическа и инвестиционна политика, регионално сътрудничество и европейски програми – състояща се от петима членове.

2. Постоянна комисия по устройство на територията, общинска собственост, земеделие и гори, опазване на околната среда, местното самоуправление и нормативната уредба, жалби, сигнали и предложения от граждани – състояща се от петима членове.

3. Постоянна комисия по образование, култура, вероизповедание, младежта, спорта, туризма, здравеопазване и социални дейности, транспорт, транспортна инфраструктура и безопасност на движението, обществен ред и сигурност – състояща се от петима членове.

4. Постоянна комисия по ЗПКОНПИ – състояща се от петима редовни членове и един резервен.

(2) Броят на общинските съветници, участващи в състава на една постоянна комисия е пет.

Чл. 43 (1) Всеки общински съветник участва в състава на най-малко една постоянна комисия, но не повече от три.

(2) Всеки общински съветник може да бъде избран за председател или секретар само на една комисия.

(3) Председателят на Общинския съвет след консултации с политическите сили прави предложение за състава на постоянните комисиите според професионалната компетентност и личното желание на всеки общински съветник.

(4) При определяне състава на постоянните комисии се запазва основното съотношение между отделните групи съветници, като никоя от групите не може да има мнозинство.

Чл. 44 Общинският съвет избира от своя състав членовете на всяка постоянна комисия с явно гласуване, с мнозинство повече от половината от общия брой на общинските съветници.

Чл. 45 (1) Постоянните комисии могат да приемат свои вътрешни правила в съответствие с разпоредбите на този правилник.

(2) Ръководството на всяка постоянна комисия се състои от избрани от комисията председател и секретар. които не могат да бъдат членове на една група общински съветници.

(3) Председателят и секретарят на постоянната комисия организират работата, ръководят заседанията на комисията и поддържат връзки с другите комисии и с председателя на Общинския съвет. Секретарят отговаря за воденето на протокола, в който се вписват всички взети становища.

Чл. 46 (1) Постоянната комисия се свиква на заседание от нейния председател или от председателя на Общинския съвет, не по-късно от 7 дни преди сесията, на която се предвижда да бъде обсъждано съответното предложение.

(2) Председателят на комисията е длъжен да уведоми и раздаде материалите на членовете й за насроченото заседание не по-късно от три дни преди деня на провеждане на заседанието – лично, по телефона, факс, или електронна поща или чрез служителя, определен от общинска администрация да подпомага Общинския съвет.

(3) Преди заседанието на комисиите, председателят на Общинския съвет информира обществеността за предстоящото заседание, като обявява предложението за дневен ред, дата, час и място на провеждане на заседанието на предварително обявените за това места в общината и на официалната интернет страница на Общината и на Общинския съвет.

Чл. 47 (1) Постоянните комисии заседават, ако присъстват повече от половината от техните членове.

(2) По предложение на председателя на постоянната комисия, комисията определя дневен ред и продължителността на заседанието си.

(3) Председателят на постоянната комисия ръководи заседанието на комисията, дава думата за изказвания на присъстващите и формулира проектите за предложения и препоръки.

(4) Постоянната комисия приема предложения и препоръки с мнозинство повече от половината от присъстващите с явно гласуване.

Чл. 48 (1) Предложения и проекти за решения от общинската администрация се разглеждат в постоянните комисии само ако са внесени от кмета на общината.

(2) Предложения и проекти за решения могат да се внасят и от кметовете на кметства, чрез кмета на общината, по въпроси, касаещи само тяхното кметство, които са от компетентността на Общинския съвет за решаване.

(3) Гражданите и юридическите лица могат да внасят писмени предложения и становища в комисиите на общинския съвет.

(4) При обсъждане на предложения и проекти за решения или други въпроси, разпределени за разглеждане от постоянната комисия, вносителят или негов представител присъства на заседанието.

(5) Ако има включено предложение в дневния ред на комисията и не се докладва от вносителя или от упълномощено от него лице, комисията не е задължена да вземе становище по него.

Чл. 49 (1) Заседанията на комисиите са открити. Комисиите могат да решат по изключение отделни заседания да бъдат закрити по предложение на председателя на комисията или нейни членове.

(2) Гражданите могат да участват в заседания на комисиите и да се изказват по въпроси, които са включени в дневния ред на комисията.

(3) Участващите в заседанията на комисиите са длъжни да спазват изискванията във връзка с опазване на служебната тайна, както и на сведения, отнасящи се до личния живот и доброто име на гражданите.

Чл. 50 Комисиите могат да провеждат изнесени заседания в отделен район/ квартал или населено място на общината по обществено значими въпроси, засягащи интересите на гражданите на съответния район/квартал или населено място.

Чл. 51 (1) Общинските съветници, които не са членове на съответната комисия, както и кметът на общината, кметовете на кметства, кметските наместници и експерти от общината, могат да участват в заседанията с право на съвещателен глас.

(2) Председателят на комисията може да кани на заседание представители на държавни институции и ведомства и други заинтересовани страни, ако се разискват въпроси от тяхната компетентност или се засягат техни права и интереси.

Чл. 52 (1) На заседанията на постоянните комисии се води протокол от секретаря на комисията, в който се отбелязват всички приети становища.

(2) Протоколът се подписва от всички членове на комисията.

Чл. 53 (1) Комисиите могат да провеждат съвместни заседания, когато се разглеждат общи за две или повече комисии въпроси. Тези заседания се ръководят по споразумение от един от председателите на комисии.

(2) При съвместни заседания всяка комисия гласува свое становище, което представя на председателя на общинския съвет.

Чл. 54 Становище на постоянна комисия се докладва на заседание на Общинския съвет от председателя на постоянната комисия или от определен от него член.

Чл. 55 (1) Временна комисия се образува по конкретен повод за проучване на отделни въпроси и за провеждане на анкети.

(2) Правилата за работа на постоянна комисия се прилагат и за временната комисия.

(3) Временната комисия изготвя и представя отчет за резултатите от дейността си пред Общински съвет.

(4) Общинският съвет с решение прекратява дейността на временната комисия.

VІІІ. ПЛАНИРАНЕ, ПОДГОТОВКА И ПРОВЕЖДАНЕ НА ЗАСЕДАНИЯ НА ОБЩИНСКИЯ СЪВЕТ

Чл. 56 (1) Общинският съвет, по предложение на председателя на съвета и след консултации с групите общински съветници, приема програма с приоритетите на общината за срока на мандата си.

(2) Общинският съвет приема годишна програма, с която планира заседанията си в съответствие с приетите приоритети, като определя темите на заседанията по тримесечни планове.

(3) Програмата се оповестява чрез поставянето й на предварително определеното за това място в общината и се публикува на интернет страницата на Община Иваново.

Чл. 57 (1) Заседанията на Общински съвет се провеждат най-малко шест пъти в годината.

(2) Времето на едно заседание е до 8 часа, което се разпределя в две части с пауза от 1 час и с почивки от 15 мин. за всеки час.

(3) Общински съвет с решение може да удължи времето на заседанието до 1 час.

(4) Най-малко 3 дни преди заседанието, председателят на Общинския съвет информира обществеността за предстоящото заседание, като обявява дневен ред, дата, часа и мястото на провеждане на заседанието на предварително обявените за това места в общината и чрез публикуване на съобщение на официалната Интернет страница на общината.

Чл. 58 (1) Когато важни обстоятелства налагат това, председателят на Общинския съвет насрочва извънредно заседание, което включва обсъждането само на събитието, довело до провеждането му.

(2) Общинският съвет се свиква на извънредно заседание, съгласно чл. 61, ал. 1 от настоящия Правилник.

(3) Исканията следва да бъдат мотивирани, като се предложи конкретен дневен ред. Председателят е длъжен да насрочи заседание в седемдневен срок от внасяне на искането.

(4) Ако след изтичане на срока по ал. 3 заседанието не бъде свикано от председателя, то се свиква от вносителя на искането и се провежда в седемдневен срок от датата на свикването.

(5) Уведомяването на общинските съветници за извънредни заседания се извършва с писмена покана не по-късно от 3 дни преди деня на заседанието. Поканата съдържа дата, час, място и проект за дневен ред на заседанието.

Чл. 59 (1) Председателят на Общинския съвет подготвя проект на дневен ред най-малко 7 (седем) дни преди датата на заседанието.

(2) В дневния ред могат да бъдат включени само материали, по които са приети становища на комисиите на Общински съвет.

(3) При определяне на дневния ред за всяко заседание на Общинския съвет, председателят на Общинския съвет включва отделна точка: „текущи въпроси и питания” и определя време за тази точка не повече от 30 мин. за едно заседание.

(4) Председателят разглежда по реда на постъпването им в деловодството на общината исканията по предходната алинея и включва в проекта за дневен ред онези от тях, които са по обществено значими въпроси.

(5) Текущите въпроси и питания на гражданите, които не са по обществено значими въпроси, се връщат на подателя им от служителя, определен от общинската администрация да подпомага дейността на общинския съвет, в двудневен срок след разглеждането им.

Чл. 60 (1) Кметът на общината или общински съветник могат да предлагат за включване неотложни въпроси в дневния ред след срока по чл.59, ал. 1 от Правилника, ако се регистрират при служителя от общинската администрация, определен да подпомага дейността на общинския съвет, във връзка с чл. 20, ал.3 от Правилника.

(2) Причина за включване на неотложни въпроси в дневния ред може да бъде:

1. настъпването на непредвидими обстоятелства: природни бедствия, промишлени аварии със значителни щети, обществени, социални проблеми, които изискват спешно вземане на решение;

2. спазването на законосъобразен срок, който не позволява прилагането на установената процедура.

(3) Неотложните въпроси се включват в дневния ред с решение на Общинския съвет.

Чл. 61 (1) Общинският съвет се свиква на заседание от неговия председател:

1. по негова инициатива;

2. по искане на една трета от общинските съветници;

3. по искане на една пета от избирателите на общината;

4. по искане на областния управител.

(2) По т. 2, 3 и 4 на ал. 1 председателят на Общинския съвет свиква заседание в седемдневен срок от внасяне на искането. След изтичане на този срок, ако заседанието не бъде свикано от председателя, то се свиква от вносителя на искането и се провежда в седемдневен срок от свикването.

(3) Заседанията на Общинския съвет се откриват и ръководят от неговия председател.

(4) При отсъствие на председателя на Общинския съвет, заседанията се откриват и ръководят от заместник-председателя на съвета или от избран от Общинския съвет общински съветник.

Чл. 62 (1) Председателят на Общинския съвет открива заседанието, ако присъстват повече от половината общински съветници.

(2) Проверката на кворума се извършва преди откриване на заседанието, както и след всяка почивка или прекъсване на заседанието.

(3) По преценка на председателя или по искане на група общински съветници, проверка на кворума може да се извърши и в процеса на заседанието.

(4) Проверката на кворума се извършва чрез преброяване на общински съветници или чрез поименно прочитане на имената от председателя.

Чл. 63 (1) В началото на заседанието се гласува дневен ред.

(2) Предложения за включване на допълнителни точки в дневния ред се подлагат на гласуване само ако са депозирани в писмен вид преди началото на заседанието по реда на този правилник.

(3) По време на заседанието не могат да бъдат обсъждани въпроси, които не са включени в гласувания дневен ред.

Чл. 64 (1) Заседанията на Общинския съвет са открити.

(2) По изключение Общинският съвет може да реши отделни заседания или части от тях да бъдат закрити.

(3) Предложение за закрито заседание може да прави всеки общински съветник или кмета на общината.

(4) Общинският съвет обсъжда и гласува предложението за закрито заседание. Съобразно резултата от гласуването заседанието продължава като открито или закрито.

(5) Решенията, взети на закрито заседание, се обявяват публично.

Чл. 65 (1) Гражданите имат право да присъстват на заседанията на Общинския съвет.

(2) Председателят на Общинския съвет е длъжен да осигури условия за присъствие на граждани, представители на неправителствени организации и на медиите.

(3) Гражданите, представителите на неправителствени организации и медиите са длъжни да спазват установения ред и да заемат специално определените за тях места.

(4) Граждани, които смущават провеждането на заседанията, явяват се в нетрезво състояние, нарушават реда за изказване или отправят обидни думи към други лица в залата, се отстраняват от заседанието.

Чл. 66 (1) Председателят на Общинския съвет дава думата за изказване на общинските съветници.

(2) Общински съветник не може да се изказва без да е получил думата от председателя.

(3) Думата се иска от място с вдигане на ръка или с предварителна заявка.

(4) Председателят съставя списък на желаещите за изказвания и определя реда на изказващите се в зависимост от поредността на заявките.

(5) Не може да се откаже даването на думата на кмета на общината, заместник-кмета, кметовете на кметства и кметските наместници, когато трябва да вземат отношение по обсъждани въпроси.

(6) Веднъж на заседание, председателят дава думата на председателите на групите общинските съветници, ако я поискат, извън въпросите от дневния ред. Изказванията са до 3 минути. Такова право имат и съветниците, които не членуват в група.

Чл. 67 (1) По процедурни въпроси думата се дава веднага, освен ако има направени искания за реплика, дуплика или за обяснение на отрицателен вот.

(2) Процедурни са въпросите, с които се възразява срещу конкретно нарушение на реда за провеждане на заседанията предвидени в този правилник, или съдържат предложения за изменение и допълнение на приетия ред за развитие на заседанието, включително и за:

1. прекратяване на заседанието;

2. отлагане на заседанието;

3. отлагане на разискванията;

4. прекратяване на разискванията;

5. отлагане на гласуването.

(3) Процедурните въпроси се поставят в рамките на не повече от две минути, без да се засяга същността на главния въпрос.

(4) Когато общински съветник се отклонява от обсъждания въпрос, председателят го предупреждава и ако нарушението продължи или се повтори му се отнема думата.

Чл. 68 (1) Всеки общински съветник може да се изказва по един път по точка от дневния ред, като продължителността на изказването не може да превишава 5 минути.

(2) Председателят отнема думата на общински съветник, който превиши определеното по предходната алинея време за изказване, след като го предупреди за това.

Чл. 69 (1) Общинският съветник има право на реплика.

(2) Репликата е кратко възражение по същество на приключило изказване. Тя се прави веднага след изказването и не може да бъде повече от 2 минути.

(3) По едно и също изказване могат да бъдат направени най-много до две реплики.

(4) Не се допуска реплика на репликата. Репликирания общински съветник има право на отговор (дуплика) с времетраене до 2 минути след приключване на репликите.

Чл. 70 (1) Общинският съветник има право на лично обяснение до три минути, когато в изказване на заседание е засегнат лично или поименно. Личното обяснение се прави в края на заседанието.

(2) Общинският съветник има право на обяснение на своя отрицателен вот в рамките на две минути след гласуването.

(3) Правото на обяснение на отрицателен вот има само този общински съветник, който при обсъждането на въпроса не е изразил същото отрицателно становище или не се е изказал.

(4) За обяснение на отрицателен вот думата се дава най-много на двама общински съветници.

(5) Не се допуска обяснение на отрицателен вот след тайно гласуване или след гласуване на процедурни въпроси.

Чл. 71 След като списъкът с изказващите се е изчерпан, председателят обявява разискванията за приключени.

Чл. 72 Когато е постъпило процедурно предложение, думата се дава на един общински съветник, който не е съгласен с него. Предложението се поставя веднага на гласуване без да се обсъжда.

Чл. 73 (1) Кметът на общината, кметовете на кметства и кметските наместници имат право да присъстват на заседанията на Общинския съвет.

(2) Председателят на Общинския съвет дава думата за изказване на кмета на общината по негово искане.

(3) Председателят на Общинския съвет дава думата за изказване на кметовете на населени места и кметските наместници при обсъждане на въпроси, отнасящи се до съответните кметства или населени места по тяхно искане.

Чл. 74 (1) След решение на Общинския съвет, гражданите могат да се изказват, да отправят питания, становища и предложения от компетентността на Общинския съвет, кмета или общинската администрация, представляващи обществен интерес. Питанията се правят в рамките на две минути.

(2) Всеки гражданин има правото да се изкаже в рамките на три минути.

Чл. 75 (1) На питания на граждани, включени в дневния ред, се отговаря устно на същото заседание, освен ако гражданинът не е изявил желание да получи писмен отговор.

(2) По изключение, когато питането е свързано с извършване на допълнителни справки или проучвания, отговорът се отлага на следващото заседание.

(3) Председателят на Общинския съвет определя кой да отговори в зависимост от характера и съдържанието на поставения въпрос.

Чл.76 (1) При шум или безредие, с което се пречи на работата на съвета или когато важни причини налагат това, председателят на Общинския съвет може да прекъсне заседанието за определено време.

(2) Всяка група може да поиска прекъсване на заседанието за не повече от 10 минути веднъж на заседание. Председателят прекъсва заседанието веднага след като бъде поискано.

(3) Всички присъстващи в залата са длъжни да не използват мобилните си телефони по време на заседание.

Чл.77 (1) Заседанието може да бъде прекратено или отложено с решение на общинския съвет по предложение на председателя на Общински съвет или на група общински съветници.

(2) Когато са постъпили предложения за прекратяване на заседанието или за отлагането му, първо се гласува предложението за прекратяване на заседанието.

Чл. 78 (1) Гласуването е лично. Гласува се “за”, ”против” и “въздържал се“. Гласуването се извършва явно, освен в определените от закона случаи. По предложение на група общински съветници, Общинският съвет може да реши отделно гласуване да бъде тайно.

(2) Явно гласуване се извършва чрез:

1. вдигане на ръка;

2. поименно извикване по азбучен ред и отговор „за“, „против“ или „въздържал се“ и саморъчно подписване.

(3) Тайното гласуване се извършва с бюлетини по утвърден образец.

Чл. 79 Предложение за гласуване по чл. 78, ал. 2, т. 2 и ал. 3 може да бъде направено от всеки общински съветник. Предложението се поставя на гласуване без разисквания, изслушва се по един общински съветник от група, която не е съгласна с направеното предложение.

Чл. 80 От обявяването на гласуването до завършването му не се допускат изказвания.

Чл. 81 (1) Гласуването се извършва по следния ред:

1. Предложение за отлагане на следващо заседание;

2. Предложение за отхвърляне;

3. Предложение за заместване;

4. Предложение за поправки;

5. Обсъждан текст, който може да съдържа и одобрени вече поправки;

6. Предложение за допълнения;

7. Основното предложение.

(2) Когато има две или повече предложения от едно и също естество, те се гласуват по реда на постъпването им.

Чл. 82 Предложението се смята за прието, ако за него са гласували повече от половината от присъстващите общински съветници, освен ако в закон е предвидено друго. Ако има повече от две предложения, за прието се счита предложението получило най-много гласове.

Чл. 83 (1) Председателят на Общинския съвет обявява резултата от гласуването веднага.

(2) Когато процедурата по гласуването или резултатът от него бъдат оспорени веднага след приключването му, председателят на Общинския съвет разпорежда то да бъде повторено. Резултатът от повторното гласуване е окончателен.

Чл. 84 (1) За заседанието на Общинския съвет се води подробен протокол, който се изготвя в деня на заседанието или най-късно на другия ден. Протоколът се води от секретар, който е служителят определен от общинската администрация да подпомага дейността на общинския съвет и се подписва от него, от председателя на общинския съвет, най-късно в три дневен срок от заседанието.

(2) Към протокола се прилагат материалите по дневния ред, декларации, питанията на гражданите и общинските съветници и отговорите към тях.

(3) Заверени преписи от протоколите от заседанията на Общинския съвет се изпращат на областния управител, на кмета на общината и на Районна прокуратура – гр. Русе в седемдневен срок от провеждане на заседанието.

Чл. 85 Общинските съветници могат да преглеждат протокола и да искат поправяне на грешки в 7-дневен срок от заседанието. Възникналите спорове се решават от Общинския съвет на следващото заседание.

Чл. 86 Поправки на явни фактически грешки в приети актове се извършват по нареждане на председателя на Общинския съвет, след консултации с вносителя и докладчика и се обявяват пред Общинския съвет на следващото заседание.

IX. ВНАСЯНЕ, ОБСЪЖДАНЕ И ПРИЕМАНЕ НА ПРОЕКТИ ЗА РЕШЕНИЯ И ДРУГИ АКТОВЕ НА ОБЩИНСКИЯ СЪВЕТ

Чл. 87 (1) Проекти на правилници, наредби, инструкции и решения, заедно с мотивите към тях, се внасят от общинските съветници и кмета на общината. Проектът за годишния бюджет на общината се внася от кмета на общината. Проектите се внасят в деловодството на Общинския съвет в срок не по-малко от 14(четиринадесет) дни преди заседанието.

(2) В мотивите вносителят дава становище по очакваните последици от прилагането на проекта и за необходимите разходи за неговото изпълнение.

(3) Когато вносителят на проекта е общински съветник или група общински съветници, предложението се изпраща на кмета на общината за становище по предложения проект за решение.

Чл. 88 (1) Председателят на Общинския съвет разпределя проектите между постоянните комисии. Председателят на Общинския съвет определя водеща постоянна комисия за всеки проект за решение, когато се налага обсъждане в повече комисии.

(2) Възражения по разпределението на проектите за решения могат да правят председателите на комисии пред председателя на съвета в тридневен срок от уведомяването им. Той се произнася по направените възражения в същия срок.

Чл. 89 (1) Постоянните комисии обсъждат проектите за решения не по-рано от два дни от предоставянето им на членовете на съответната комисия. Те представят на председателя на Общинския съвет, на председателя на водещата комисия и на вносителя на проекта за решение мотивирано становище.

(2) Становищата по проектите за решения се предоставят на Общинския съвет от водещите комисии не по-късно от седем дни от тяхното внасяне.

(3) Водещата комисия се произнася със становище, с което предлага приемане, допълване, изменение или отхвърляне на предложения проект. Проекторешението се разглежда и подлага на гласуване независимо от становището на водещата комисия.

Чл. 90 (1) Проектите за решения заедно с редакционните поправки, изменения и допълнения, с мотивите към тях и със становището на водещата комисия, се предоставят на общинските съветници не по-късно от 7 дни преди заседанието на Общинския съвет, а по изключение – не по-късно от началото на заседанието, в което ще бъдат разгледани.

(2) Проектът за решение се обсъжда и гласува, след като Общинският съвет изслуша становището на водещата комисия, становището на вносителя и становищата на други комисии, на които той е бил разпределен.

Чл. 91 Вносителят на проекта за решение може да го оттегли до гласуването на дневния ред на заседанието.

Чл. 92 Председателят на Общинския съвет е длъжен да изпрати приетите от съвета решения до кмета на общината, областния управител и Районна прокуратура - Русе в 7-дневен срок от приемането им, освен ако в закон не е предвидено друго.

Чл. 93 (1) Председателят на Общинския съвет съобщава на следващото заседание за оспорване на решение на Общинския съвет от кмета на общината.

(2) Председателят на Общинския съвет докладва пред общинските съветници акта на кмета и мотивите към него.

(3) Оспореното решение се включва в дневния ред на Общинския съвет на първото заседание, следващо заседанието на което е прието.

(4) Оспорваното решение се приема повторно с мнозинство повече от половината от всички общински съветници.

(5) Ако са оспорени само отделни решения от акта на Общинския съвет, се гласуват само оспорените текстове.

Чл. 94 (1) Общинският съвет може да организира обществени дискусии/обществени консултации относно проекти за решения от значим обществен интерес за местната общност. Целта на обсъждането е жителите на общината и другите заинтересовани лица да дадат становища и предложения по проекти за решения.

(2) Общинският съвет с мнозинство повече от половината общински съветници приема решение за организиране на обществени дискусии/обществени консултации, с което определя предмета, формите, датата, мястото, продължителността и процедурните правила за провеждането им.

(3) Председателят на Общинския съвет, чрез служителя определен от общинската администрация да подпомага дейността на Общинския съвет, уведомява заинтересованите лица и оповестява чрез местните печатни, електронни медии или официалната Интернет страница на общината решението по ал. 2 най-малко три дни преди датата на обсъждането.

(4) За постъпилите становища и предложения от заинтересованите лица или гражданите се съставя протокол, който се внася за разглеждане в Общински съвет, заедно с проекта за решение и становищата на постоянните комисии.

Чл. 95 Проекти за декларации и обръщения могат да внасят общински съветници и групи общински съветници.

Чл. 96 (1) Проектът за общинския бюджет се внася от кмета на общината и се разпределя за становище на всички постоянни комисии. Водеща е комисията, отговаряща за финанси и бюджет.

(2) Проектът се разглежда приоритетно от постоянните комисии и от съвета. Комисиите са длъжни да се произнесат в срок от 7 дни от разпределянето му.

Чл. 97 (1) Текстът на нормативните актове на Общинския съвет (наредбите), както и приемането им по надлежният ред се удостоверява с подпис от председателя на Общинския съвет.

(2) Достоверният нормативен акт по реда на ал. 1 е оригинал и се съхранява в архива на Общинския съвет.

(3) Препис от оригинала се издава с разрешение на председателя на Общинския съвет и се заверява от него.

Чл. 98 Проектите за наредби, правилници, инструкции се разглеждат след като общинският съвет изслуша докладите на водещата комисия, становището на вносителя в рамките на 10 минути и доклади на други комисии, на които той е бил разпределен, ако такива са постъпили.

Чл. 99 (1) Кметът на общината може да върне за ново обсъждане незаконосъобразните или нецелесъобразните актове на Общинския съвет или да оспорва незаконосъобразните актове пред съответния административен съд и да иска спиране на изпълнението на общите административни актове и действието на подзаконовите нормативни актове. Кметът на общината не може да върне за ново обсъждане по целесъобразност вътрешно-служебни актове, свързани с организацията и дейността на Общинския съвет и на неговите комисии.

(2) Върнатият за ново обсъждане акт заедно с мотивите за връщането му се изпраща на председателя на Общинския съвет в 7-дневен срок от получаването му.

(3) Председателят на Общинския съвет разпределя на водещата комисия постъпилото от кмета на общината оспорване на решение на съвета в 3-дневен срок от получаването му и възлага изготвяне на становище.

(4) Върнатият за ново обсъждане акт не влиза в сила и се разглежда от Общинския съвет в 14-дневен срок от получаването му.

(5) Върнатият за ново обсъждане акт може да бъде оспорен пред съответния административен съд от кмета на общината, съответно от областния управител, в 7-дневен срок от изтичане на срока по ал. 4, ако в този срок Общинският съвет не се произнесе по него.

(6) Общинският съвет може да отмени, да измени или да приеме повторно върнатия за ново обсъждане акт.

(7) Актът, върнат за ново обсъждане, се приема повторно с мнозинството, определено в закон, но с не по-малко от повече от половината от общия брой на общинските съветници.

(8) Измененият или повторно приетият акт на Общинския съвет може да бъде оспорван пред съответния административен съд по реда на Административно-процесуалния кодекс.

(9) За неуредените въпроси по издаването, оспорването и изпълнението на актовете на Общинския съвет и кмета на общината се прилагат правилата на административното производство, установени със закон.

Чл. 100 Всички влезли в сила актове на Общинския съвет се довеждат до знанието на местната общност чрез: официалната интернет страница на общината и на Общинския съвет или чрез поставянето им на определени за това места в сградата на общината. Техническото изпълнение се осигурява от служителя, определен от общинската администрация да подпомага дейността на Общинския съвет, а контрола по изпълнението се осъществява от председателя на Общинския съвет.

X. КОНТРОЛ ВЪРХУ АКТОВЕТЕ НА КМЕТА НА ОБЩИНАТА, ИЗДАДЕНИ В ИЗПЪЛНЕНИЕ НА АКТОВЕТЕ НА ОБЩИНСКИЯ СЪВЕТ

Чл. 101 (1) Общинският съвет упражнява контрол върху актове на кмета на общината, издадени в изпълнение на актовете на Общинския съвет.

(2) Общинските съветници упражняват контролните си функции чрез питания.

Чл. 102 Общинският съветник може да отправя питания. Питането се изготвя в писмена форма, подписва се от общинския съветник и се завежда в деловодството на Общинския съвет, не по-късно от 48 часа от началото на заседанието. То трябва да бъде ясно и точно формулирано и да не съдържа обвинения и лични нападки.

Чл. 103 (1) Кметът отговаря на питането на следващото заседание, освен ако общинският съвет реши друго. Отговорът може да бъде устен и/или писмен. Отговорът трябва да бъде писмен, когато общинският съветник, отправил питането, е изразил изрично желание за това.

(2) Кметът може да поиска удължаване на срока за отговор на питането, но не повече от едно заседание.

Чл. 104 (1) Председателят на Общинския съвет обявява постъпилите питания в началото на всяко заседание.

(2) Председателят на Общинския съвет е длъжен да изпрати на кмета питането незабавно след постъпването му. Той е длъжен да го уведоми за деня и часа на заседанието, на което трябва да отговори.

(3) Отговорът на питането се отлага, ако поставилият го общински съветник отсъства от заседанието.

Чл. 105 Общинският съветник може писмено да оттегли питането си преди получаването на отговор, за което председателят на Общинския съвет уведомява кмета на общината и съобщава в началото на заседанието.

Чл. 106 (1) Вносителят може да представи питането си в рамките на три минути, а кметът да отговори в рамките на пет минути.

(2) В отговора на питането не се провеждат разисквания и не се допускат реплики. Общинският съветник, отправил питането, може в рамките на две минути да постави два допълнителни, уточняващи въпроса, на които кметът следва да отговори в рамките на две минути, след което общинският съветник да изрази своето отношение към отговора в рамките на една минута.

Чл. 107 (1) При писмен отговор на питане, председателят съобщава за това в началото на заседанието и връчва екземпляр от него на съветника, който е отправил питането.

(2) Питането, заедно с писмения отговор, се прилагат към протокола.

Чл. 108 (1) Общинският съвет изслушва питанията и отговорите в края на заседанието.

(2) Питанията се задават по реда на тяхното постъпване. След всяко питане се изслушва отговора на кмета.

Чл. 109 (1) Общински съветник не може да зададе питане, на което вече е отговорено.

(2) В случаите, когато питанията не съответстват на изискванията на правилника, председателят уведомява общинския съветник да отстрани в тридневен срок несъответствията.

Чл. 110 Общинският съвет провежда обсъждане на 6-месечен отчет за изпълнението на бюджета.

Чл. 111 (1) Общинският съвет отменя актове на кмета на общината, когато установи, че те са издадени в нарушение на негови законовоустановени правомощия.

(2) Актовете по ал. 1 се разпределят от председателя на съвета на съответната комисия, която е била водеща при приемането на акта за становище.

(3) Становищата за отмяна на актовете по ал. 1 се включват за разглеждане в следващото заседание.

(4) При противоречие с акта на Общинския съвет заповедта се отменя на заседанието по ал. 3, но не по-късно от два месеца от издаването й.

Чл. 112 (1) Кметът на общината организира изпълнението на актовете на Общинския съвет и внася в Общинския съвет на всеки 6 месеца отчет за изпълнението им. Отчетът обхваща решенията на Общинския съвет, договорите и административните актове, издадени в тяхно изпълнение и съдържа анализ на неизпълнените решения с мерки и срокове за тяхното изпълнение, както и информация за решенията, които са били отчетени - в процес на изпълнение, от предходния отчет.

(2) Кметът на общината изпраща на Общинския съвет административните актове, както и договорите и техните изменения и допълнения, издадени в изпълнение на актовете, приети от съвета, в тридневен срок от издаването или подписването им.

(3) Кметът на общината представя пред Общинския съвет програма за управление за срока на мандата в тримесечен срок от полагането на клетвата. Програмата съдържа основните цели, приоритети, дейности, сроковете за изпълнение и очакваните резултати. Кметът на общината представя пред Общинския съвет годишен отчет за изпълнението на програмата в срок до края на месец януари на следващата година.

Чл. 113 (1) Общинският съвет може да отменя административните актове, издадени от кмета на общината, които противоречат на актове, приети от съвета, в 14-дневен срок от получаването им. В същия срок съветът може да оспорва незаконосъобразните административни актове, издадени от кмета на общината, пред съответния административен съд;

(2) Решенията на Общинския съвет по ал. 1 се приемат с мнозинство повече от половината от общия брой на съветниците.

Чл. 114 (1) Пълномощията на Кмета на общината или на кметовете на кметства се прекратяват предсрочно, когато са налице обстоятелствата за това, с решение на Общинската избирателна комисия.

(2) Когато пълномощията на кмет на община или на кметство са прекратени предсрочно, Общинският съвет избира временно изпълняващ длъжността кмет на общината, съответно временно изпълняващ длъжността кмет на кметството, за срок до полагане на клетва от новоизбрания кмет. За временно изпълняващ длъжността кмет на общината се избира един от заместник-кметовете. Когато няма назначен заместник-кмет, временно изпълняващ длъжността кмет на общината се избира по предложение на общински съветник.

(3) Решенията на общинския съвет по ал. 2 се приемат с мнозинство повече от половината от общия брой на съветниците.

XI. ВЗАИМОДЕЙСТВИЕ МЕЖДУ ОБЩИНСКИЯ СЪВЕТ И ОБЩИНСКАТА АДМИНИСТРАЦИЯ

Чл. 115 (1) Кметът на общината, кметовете на кметства и кметските наместници могат да присъстват на заседанията на Общинския съвет и неговите комисии с право на съвещателен глас и да се изказват при условията и по реда, определени в този правилник.

(2) Кметът на общината подписва и внася в Общинския съвет проекти на решения за разглеждане в заседанията на комисиите или на съвета.

(3) Проекти за решения, внесени от общински съветници се придружават задължително със становище на кмета на общината, освен ако не касаят организационната работа на съвета.

Чл. 116 Кметът на общината организира изпълнението на решенията на общинския съвет чрез кметовете на кметства, кметските наместници и общинската администрация и се отчита за това два пъти годишно.

Чл. 117 (1) Кметът на общината определя длъжностни лица от общинската администрация и подходящо помещение в сградата на общината, за съхраняване копията на актовете на общинския съвет от последните десет години на хартиен носител и за осигуряване достъп на гражданите до тях в рамките на работното време.

(2) На гражданите, желаещи да получат копие от актовете на Общинския съвет, се осигурява възможност за това срещу заплащане. Цените на услугите се определят в наредба на Общинския съвет.

Чл. 118 Секретарят на общината следи за изготвянето и обнародването на актовете на общината и за довеждането им да знанието на населението.

Чл. 119 Кметът на общината уведомява писмено Общинския съвет за времето на отпуск, както и за лицето, което ще го замества през времето на отсъствието му.

Чл. 120 (1) Общинският съвет определя размера на трудовите възнаграждения на кмета на общината в рамките на действащата нормативна уредба.

(2) Общинският съвет определя размера на трудовите възнаграждения на кметовете на кметства в рамките на действащата нормативна уредба по предложение на кмета на общината.

(3) Общинският съвет решава и други въпроси, произтичащи или свързани с правата по трудово правоотношение по отношение на лицата по ал. 1, които не са изключителна компетентност на други органи.

Чл. 121 (1) Общинският съвет одобрява структурата на общинската администрация и определя средствата за работна заплата на служителите на издръжка от общинския бюджет по предложение на кмета на общината.

 (2) Общинският съвет може да създава служби на общинската администрация в отделни кметства, населени места или в части от тях по предложение на кмета на общината и определя функциите им.

Чл. 122 (1) В структурата на общинската администрация се назначава служител в съответното звено, който има задачата да подпомага и осигурява работата на общинския съвет и неговите комисии.

(2) Служителят се назначава и освобождава от кмета на общината по предложение на председателя на Общинския съвет. Когато той ползва отпуск, на негово място се назначава заместник – друг служител от общинската администрация.

Чл. 123 Служителят по чл. 122:

1. осигурява деловодното обслужване на съвета и на неговите комисии;

2. осигурява техническото размножаване и изпращане на материалите и поканите за заседания на съвета и неговите комисии;

3. осигурява воденето на протоколите и на присъствените книги от заседанията на съвета и на комисиите, изпращането на актовете на общинския съвет и становищата на комисиите;

4. осигурява спазването на реда по време на заседанията, записване за изказвания, преброяването и отчитането на резултатите от преброяването;

5. изпълнява и други функции, определени в устройствения правилник на общинската администрация или възложени му от председателя на Общинския съвет.

Чл. 124 (1) Назначените от кмета кметски наместници могат да присъстват на заседанията на Общинския съвет, на заседанията на комисиите и да вземат отношение по въпроси от дневния ред, които се отнасят до съответните населени места.

(2) Кметските наместници могат да правят предложения за включване на въпроси в дневния ред на заседанията на Общинския съвет чрез кмета на общината.

Чл. 125 (1) Общинският съвет определя пълномощията на кметските наместници, както следва :

1. организират провеждането на мероприятия, свързани с благоустрояването и хигиенизирането на населеното място;

2. упражняват контрол за законосъобразното използване и отговарят за поддържането, охраната и опазването на общинската собственост на територията на населеното място;

3. предприемат мерки за подобряване и възстановяване на околната среда, организират охраната на полските имоти в землището на населеното място;

4. предприемат мерки за осигуряване и спазване на обществения ред на територията на населеното място;

5. организират и ръководят защитата на населението при бедствия и аварии;

6. водят регистъра на населението и регистрите по гражданско състояние и предоставят свързаните с тях административни услуги на населението в населеното място, изпращат актуална информация на държавните и общински органи;

7. отговарят за спазването на наредбите на общинския съвет;

8. представят необходимата информация и отговарят на въпроси, поставени от общинските съветници в заседания на общинския съвет или неговите комисии;

(2) Кметските наместници изпълняват и други функции, възложени им със закон или друг нормативен акт, или заповед на кмета на общината.

XII. ФИНАНСОВО ОСИГУРЯВАНЕ НА ОБЩИНСКИЯ СЪВЕТ

Чл. 126 (1) Общинският съвет няма своя бюджетна сметка за издръжка и организационни разходи. Към общинския бюджет се създава дейност „Общински съвет” за разпределение на разходите за възнаграждения и издръжка по параграфи.

(2) Средствата за възнаграждение на общинските съветници, както и пътните и други разноски се осигуряват от общинския бюджет в рамките на бюджета, предвиден за Общинския съвет.

Чл. 127 (1) Участието на общинските съветници в работата на Общинския съвет и на комисиите се заплаща. Размерът на възнаграждението на общинския съветник, се определя с решение на Общинския съвет, прието с мнозинство повече от половината от общия брой на съветниците.

(2) Общинският съветник получава възнаграждение за един месец в размер до 70 /седемдесет/ на сто от средната брутна работна заплата на общинската администрация за съответния месец.

(3) За неучастие в заседанията на Общинския съвет и на комисиите през съответния месец, общинският съветник не получава възнаграждение.

(4) За времето, необходимо за изпълнение на задълженията му, общинският съветник ползва неплатен служебен отпуск, който се признава за трудов стаж.

Чл. 128 (1) Председателят на Общински съвет получава възнаграждение, в размер до 90% от основния размер на месечното трудово възнаграждение на кмета на общината когато работи пет дни седмично. Размерът на възнаграждението при намалено работно време се определя пропорционално на неговата продължителност, определена от общинския съвет.

(2) При получаване на възнаграждение по ал. 1, за участието си в заседанията на съвета и при работата си с постоянните и временните комисии, той не получава допълнително възнаграждение.

(3) Председателят на Общинския съвет има право на:

1. обществено осигуряване и допълнително социално осигуряване при условията и по реда на Кодекса за социално осигуряване и на здравно осигуряване при условията и по реда на Закона за здравното осигуряване;

2. отпуски и обезщетение за неизползван платен годишен отпуск, право на допълнителни трудови възнаграждения и други плащания при условията и по реда на Кодекса на труда, в случаите когато тези права не противоречат или са несъвместими с неговото правно положение.

(4) Времето, през което общински съветник заема длъжността “председател на общинския съвет”, се признава за трудов стаж.

(5) Председателят на общинския съвет упражнява правата по ал. 1-4 в случаите, когато тези права не противоречат или са съвместими с неговото правно положение.

Чл. 129 Възнагражденията на общинските съветници се изплащат ежемесечно.

Чл. 130 (1) Присъствието на общинските съветници на заседание на Общински съвет се удостоверява със саморъчни подписи при регистрацията и след приключване на заседанието.

(2) Присъствието на общинските съветници в работата на постоянните комисии се удостоверява със саморъчни подписи в протокола на съответната комисия в края на заседанието.

(3) Секретарят на постоянната комисия, не по-късно от последното число на месеца подготвя списък на общинските съветници, участвали в заседанията на комисията. Същият се утвърждава от председателя на съответната комисия за изпълнение.

(4) Служителят по чл. 122 представя в края на всеки месец поименен списък на всички общински съветници, участвали в заседанията на съвета и неговите комисии. Същият се утвърждава от председателя на Общинския съвет и се представя на главния счетоводител на общината за изплащане на възнагражденията.

(5) При ненавременно подаване на информацията за месеца от председателя на Общинския съвет относно участието на общинските съветници в заседанията на постоянните и временните комисии и заседанията на Общинския съвет, се допуска изключение, като списъците могат да се подадат и в следващия месец. При пропускане и на този срок – възнагражденията не се изплащат.

(6) При нежелание за получаване на възнагражденията си, общинският съветник представя в дирекция ”Административно-правно обслужване, финанси и управление на собствеността” на Общината нотариално заверена декларация за отказ от това право.

Чл. 131 Външните лица – експерти и консултанти, привлечени в работата на постоянните и временни комисии могат да получават възнаграждение. Размерът на заплащането за наети експерти и консултанти на постоянните комисии, се определя от председателя на Общинския съвет по предложение на председателя на съответната постоянна комисия и се заплаща въз основа на договор, подписан от кмета на общината. Средствата се осигуряват от общинския бюджет, в рамките на бюджета на Общинския съвет.

XIII. ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Правилникът за организацията и дейността на общинския съвет, неговите комисии и взаимодействието му с общинската администрация се издава на основание чл. 21, ал. 3 от Закона за местното самоуправление и местната администрация.

§2. Този Правилник е приет с Решение № 37 от 19.12.2019 г. на Общински съвет - Иваново.

§3. Правилникът може да се изменя и допълва по предложение на председателя на Общинския съвет или по предложение на една пета от общия брой на общинските съветници. Направеното предложение за промяна и допълнение се поставя на гласуване от Общинския съвет.

§4. Правилника за организацията и дейността на Общински съвет, неговите комисии и взаимодействието му с общинска администрация /мандат 2019-2023 година/ влиза в сила, считано от 03.01.2020 година.

ПО ПЕТНАДЕСЕТА ТОЧКА:

Г-н Мариян Драшков – Докладна записка вх. №528 относно Вземане на решение за одобряване на Проект за Меморандум за разбирателство между Община Иваново и „Еонметалл България“ ООД и предварително съгласие за продажбата на 21 броя недвижими имоти – частна общинска собственост в землището на с. Щръклево (бивше военно поделение), собственост на Община Иваново, обл. Русе. Давам думата на г-н Градев?

Г-н Николай Градев – Разгледахме докладната на комисии, станаха разисквания, втора комисия е с положително становище.

Г-н Мариян Драшков – Благодаря. Давам думата на г-н Пеков за становище на първа комисия?

Г-н Никола Пеков – Първа комисия също е с положително становище, като само искам да поясня нещо - Меморандума за разбирателство не е задължителен по своя характер.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Имате думата за изказвания... Няма желаещи. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№38

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

 **1. ОДОБРЯВА** Проект за Меморандум за разбирателство между Община Иваново и „Еонметалл България“ ООД с ЕИК 205784024, представлявано от управителя Антон Иванов Стайков, и Проект за предварително съгласие във връзка с инвестиционно намерение за придобиване на вещни права върху 21 броя недвижими имота в землището на с. Щръклево (бивше военно поделение), собственост на Община Иваново, обл. Русе.

**2.** **ВЪЗЛАГА** на Кмета на Общината след влизане в сила на решението да предприеме необходимите действия по изпълнението му, като подпише одобрения Меморандум и Предварително съгласие, както и като предприеме необходимите действия за реализацията настоящото решение.

ПО ШЕСТНАДЕСЕТА ТОЧКА:

Г-н Мариян Драшков – Докладна записка №530 относно Приемане на Наредба за изменение и допълнение на Наредба № 5 за определяне размера на местните данъци на територията на Община Иваново. Давам думата на г-н Пеков?

Г-н Никола Пеков – Предлагам да се приеме, както е в проекта за решение.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Втора комисия е с положително становище.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Положително становище.

Г-н Мариян Драшков – Благодаря. Имате думата за изказвания...

Г-жа Снежана Владкова-Бенева – Аз пак бих искала само да кажа за гостите и за кметовете, не знам дали сте гледали рамките. Има рамки, в които се определят тези суми. В Община Иваново сме на най-долната граница. Тоест според предвиденото от Закона, ако примерно рамката е от 0,34 лв. до 1,20 лв., тук сме на 0,34 лв. По-ниско от това няма как да стане. Така че, сме с положително становище всички.

Г-н Мариян Драшков – Общината е заложила най-ниското възможно. Други желаещи да се изкажат? … Няма. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№39

На основание чл. 21, ал. 1, т. 23 и ал. 2, във връзка с чл. 27, ал. 3 от Закона за местното самоуправление и местната администрация, чл. 1, ал. 2 от Закона за местните данъци и такси и чл. 79 от Административнопроцесуалния кодекс, Общински съвет Иваново РЕШИ:

 **Приема** Наредба за изменение и допълнение на Наредба № 5 за определяне размера на местните данъци на територията на Община Иваново:

**§ 1**. В глава втора „ Местни данъци“, Раздел I „Данък върху недвижимите имоти“, **чл. 7, ал. 1 се изменя**, както следва:

„ (1) С данък върху недвижимите имоти се облагат разположените на територията на страната сгради, **самостоятелни обекти в сгради** и поземлени имоти в строителните граници на населените места и селищните образувания, както и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията **и след промяна на предназначението на земята, когато това се изисква по реда на специален закон**.“

**§ 2.** В глава втора „ Местни данъци“, Раздел I „Данък върху недвижимите имоти“, **чл. 9 се изменя**, както следва:

**„** Чл.9. Когато върху облагаем недвижим имот правото на собственост или ограниченото вещно право **на ползване** е притежание на няколко лица, те дължат данък съответно на частите си.“

**§ 3.** В глава втора „ Местни данъци“, Раздел I „Данък върху недвижимите имоти“, **чл. 10, ал. 2 се изменя**, както следва:

„ (2) Всеки от съсобствениците на имота, съответно от съпритежателите на ограниченото вещно право **на ползване**, може да плати данъка за целия имот за сметка на останалите.“

**§ 4.** В глава втора „ Местни данъци“, Раздел I „Данък върху недвижимите имоти“, **чл. 11, ал. 1 се изменя**, както следва:

„ Чл.11. (1) Данъкът върху недвижимите имоти се плаща на две равни вноски в следните срокове: до 30 юни и до **31** октомври на годината, за която е дължим.“

**§ 5**. В глава втора „ Местни данъци“, Раздел I „Данък върху недвижимите имоти“, **чл. 11, ал. 2 се изменя**, както следва:

„ (2) На предплатилите до 30 април за цялата година се прави отстъпка 5 на сто.“

**§ 6**. В глава втора „ Местни данъци“, Раздел I „Данък върху недвижимите имоти“, **в чл. 19 се добавя нова ал.3**, както следва:

**„(3) В случай че е установено деклариране на повече от едно основно жилище, облекченията по ал. 1 и 2 не се прилагат и данъкът се дължи в пълен размер за всяко от жилищата и за периода, в който едновременно са декларирани като основни жилища.”**

**§ 7**. В глава втора „ Местни данъци“, Раздел I „Данък върху недвижимите имоти“, **чл. 20 се изменя**, както следва:

„ Чл.20. Необходимо условие за определяне на данъка е наличието на подадена данъчна декларация по чл.14 от Закона за местните данъци и такси.”

**§ 8**. В глава втора „ Местни данъци“, Раздел II „Данък върху наследствата“, **чл. 25 се изменя**, както следва:

„ Чл.25. При откриване на наследство данъчно задължените лица по **този раздел** или техните законни представители са длъжни в срок от 6 месеца да подадат декларация по чл.32 от Закона за местните данъци и такси в общината по последното местожителство на наследодателя, а ако последният е имал местожителство в чужбина – по местонахождението на по-голямата част от имуществото му в страната.“

**§ 9**. В глава втора „ Местни данъци“, Раздел III „Данък при придобиване на имущества по дарение и по възмезден начин“, **чл. 32, ал. 2 се изменя**, както следва:

„ (2) Подлежат на облагане с данък в размер на данък дарение и безвъзмездно придобитите по друг начин имущества, както и погасените чрез опрощаване задължения. **Данък при безвъзмездно придобиване на имущества се дължи и при придобиване на недвижими имоти и ограничени вещни права върху тях по давност.“**

**§ 10**. В глава втора „ Местни данъци“, Раздел III „Данък при придобиване на имущества по дарение и по възмезден начин“, **чл. 34 се изменя**, както следва:

„ Чл.34. Основа за определяне на данъка е оценката на имуществото в левове към момента на прехвърлянето**, а при придобиване по давност - към момента на издаване на акта, удостоверяващ правото на собственост, който подлежи на вписване.“**

**§ 11**. В глава втора „ Местни данъци“, Раздел III „Данък при придобиване на имущества по дарение и по възмезден начин“, **чл. 37, ал. 2 се изменя**, както следва:

„ (2) Данъкът се заплаща при прехвърлянето на недвижимия имот, ограничените вещни права върху недвижим имот и моторните превозни средства, **а в случаите по чл. 32, ал. 2, изр. второ – към момента на издаване на акта, удостоверяващ правото на собственост, който подлежи на вписване.“**

**§ 12**. В глава втора „ Местни данъци“, Раздел IV „Данък върху превозните средства“, **чл. 40 се изменя**, както следва:

„ Чл.40. Собствениците на превозни средства**, с изключение на случаите по чл. 54, ал.1 от Закона за местните данъци и такси,** декларират пред общината по постоянния им адрес, съответно седалище, притежаваните от тях превозни средства в двумесечен срок от придобиването им**. За превозните средства, които не са регистрирани за движение в страната, двумесечният срок започва да тече от датата на регистрацията им за движение. При придобиване на превозно средство по наследство декларацията се подава в срока по чл. 32 от Закона за местните данъци и такси.“**

**§ 13**. В глава втора „ Местни данъци“, Раздел IV „Данък върху превозните средства“, **чл. 41, ал. 1 се изменя**, както следва:

„ Чл.41. (1) За леките **и товарни** автомобили **с технически допустима максимална маса не повече от 3,5 т. годишният данък се състои от два компонента – имуществен и екологичен.**

**а) Имущественият компонент** се определя съобразно мощността на двигателя, коригиран с коефициент в зависимост от годината на производство**, по следната формула: ИмК = СkW x Кгп, където СkW е частта от стойността на данъка в зависимост от мощността на двигателя, както следва:**

 **1.до 55 kW включително - 0,34 лв. за 1 kW;**

 **2**. над 55 kW до 74 kW включително – 0,54 лв. за 1 kW;

 **3**. над 74 kW до 110 kW включително – 1,10 лв. за 1 kW;

 **4**. над 110 kW **до 150 kW включително** – 1,23 лв. за 1 kW;

 **5. над 150 kW до 245 kW включително – 1,60 лв. за 1 kW;**

 **6. над 245 kW - 2,10 лв. за 1 kW.**

**Кгп е коригиращ коефициент за годината на производство на автомобила, определен в чл. 55, ал. 1, т. 1 от ЗМДТ.**

 **б) Екологичният компонент се определя в зависимост от екологичната категория на автомобила, като коефицента се определя както следва:**

* **без екологична категория, с екологични категории „Евро 1“ и „Евро 2“ – 1,10**
* **„Евро 3“ – 1**
* **„Евро 4“ – 0,80**
* **„Евро 5“ – 0,60**
* **„Евро 6“ и „ЕЕV” – 0,40**

**в) Данъкът се образува като имущественият компонент от буква „а“ се умножи по екологичния компонент от буква „б“.“**

**§ 14**. В глава втора „ Местни данъци“, Раздел IV „Данък върху превозните средства“, **чл. 41, ал. 6 се изменя**, както следва:

„ (6) Данъкът за товарен автомобил **с** технически допустима максимална маса **над 3,5 т, но не повече от 12 т,** е в размер 10 лв. за всеки започнат**и** **750 кг** товароносимост.“

**§ 15**. В глава втора „ Местни данъци“, Раздел IV „Данък върху превозните средства“, **чл. 41, ал. 8 се изменя**, както следва:

„ (8) Данъкът за специализирани строителни машини (бетоновози, бетон-помпи и други), автокранове и други специални автомобили, без тролейбусите, е в размер от 50 лв.“

**§ 16**. В глава втора „ Местни данъци“, Раздел IV „Данък върху превозните средства“, **чл. 41, ал. 9 се изменя**, както следва:

„ (9) Данъкът за автокранове с товароподемност над 40 тона е в размер 100 лв.“

**§ 17**. В глава втора „ Местни данъци“, Раздел IV „Данък върху превозните средства“, **чл. 41, ал. 12 се изменя**, както следва:

„ (12) Данъкът за моторни шейни и **четириколесни** превозни средства, **определени в чл. 4 от Регламент (ЕС) № 168/2013** е в размер 50 лв.“

**§ 18**. В глава втора „ Местни данъци“, Раздел IV „Данък върху превозните средства“, **чл. 42, т. 2 се изменя**, както следва:

„ 2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища – в размер 1 лв. за всеки започнат бруто тон до 40 бруто тона включително и в размер 0,1**0** лв. за всеки започнат бруто тон над 40 бруто тона;“

**§ 19**. В глава втора „ Местни данъци“, Раздел IV „Данък върху превозните средства“, **чл. 42, т. 7 се изменя**, както следва:

„ 7. за речни несамоходни плавателни съдове – в размер 0,5**0** лв. за тон максимална товаро**подемност.“**

**§ 20**. В глава втора „ Местни данъци“, Раздел IV „Данък върху превозните средства“, **чл. 43, т. 1 се изменя**, както следва:

„ 1. за самолети в експлоатация с валиден сертификат за летателна годност и за вертолети – 20 лв. за всеки започнат тон максимално **излетно** тегло;

**§ 21**. В глава втора „ Местни данъци“, Раздел IV „Данък върху превозните средства“, **чл. 45, ал. 1 се отменя** изцяло.

**§ 22**. В глава втора „ Местни данъци“, Раздел IV „Данък върху превозните средства“, **чл. 45, ал. 2 се изменя**, както следва:

„ (2) За **мотопеди и мотоциклети** с мощност на двигателя до 74 kW включително и съответстващи на екологичните категори**я** „Евро 4”, данъкът се заплаща с **20** на сто намаление, а за съответстващите на **екологични категории, по-високи от „Евро 4“** – с 60 на сто намаление, от определения по чл. 41, ал. 1 и 3 данък.“

**§ 23**. В глава втора „ Местни данъци“, Раздел IV „Данък върху превозните средства“, **чл. 45, ал. 3 се изменя**, както следва:

„ (3) За автобусите, товарните автомобили**, с технически допустима максимална маса над 3,5 т,** влекачите за ремарке и седловите влекачи с двигатели, съответстващи на екологични категории „Евро 4”, данъкът се заплаща с  **20** на сто намаление, а за съответстващите на „Евро 5”, „Евро 6” и „EEV” – с 50 на сто намаление, от определения по чл. 41, ал.5,6,7 и 13 данък.“

**§ 24**. В глава втора „ Местни данъци“, Раздел IV „Данък върху превозните средства“, **чл. 46, ал. 1 се изменя**, както следва:

„ (1) Данъкът върху превозните средства се плаща на две равни вноски в следните срокове: до 30 юни и до **31** октомври на годината, за която е дължим. На предплатилите до 30 април за цялата година се прави отстъпка 5 на сто.“

**§ 25**. В глава втора „ Местни данъци“, Раздел IV „Данък върху превозните средства“, **чл. 46, ал.3 се изменя**, както следва:

„ (3) Заплащането на данъка е условие за редовност при **периодичния** технически преглед на превозното средство. Заплащането на данъка се удостоверява **съгласно изискванията на чл. 60, ал.6 от Закона за местните данъци и такси**.“

**§ 26**. В глава втора „ Местни данъци“, Раздел IV „Данък върху превозните средства“, **чл. 47 се изменя**, както следва:

„ Чл.47. Данъкът се внася в приход на бюджета на общината, по постоянния адрес, съответно седалището на собственика, **а** в случаите по чл. 54, ал.  **5** от Закона за местните данъци и такси – в приход на общината, в която е регистрирано превозното средство.“

**§ 27**. В глава втора „ Местни данъци“, Раздел V „Патентен данък“, **чл. 52, ал. 1, т. 4 се изменя**, както следва:

„ 4. лицата, които използват работно място за обучение на чираци по смисъла на Закона за занаятите и извършват патентна дейност от посочените в т. 10 на приложение № 4 към Глава втора, раздел VІ от Закона за местните данъци и такси, заплащат 50 на сто от определения патентен данък за съответното работно място; намалението се ползва, при условие че към декларацията по чл. 53 е приложено копие от удостоверението за вписване в регистъра на чираците, издадено от съответната регионална занаятчийска камара.“

**§ 28**. В глава втора „ Местни данъци“, Раздел V „Патентен данък“, в **чл. 54, се добавя нова ал. 3**, както следва:

„ **(3) Извън случаите по ал. 1 и 2 данъчната декларация се подава в Столичната община.“**

**§ 29**. В глава втора „ Местни данъци“, Раздел V „Патентен данък“, **чл. 55, ал. 3 се изменя**, както следва:

„ (3) Патентният данък се внася в приход на общината, на територията на която се намира обектът, в който се извършва патентна дейност, а когато патентната дейност не се извършва в обект или не се извършва от постоянно място – в приход на общината, където е постоянният адрес на физическото лице, включително на едноличния търговец. В случаите по чл. 54, ал. 2 и 3 данъкът се внася в приход на общината по постоянния адрес на пълномощника, **съответно в Столичната община.“**

**§ 30**. В глава втора „ Местни данъци“, Раздел VI „Туристически данък“, **чл. 57, ал. 3 се изменя**, както следва:

„ (3) Лицата по ал. 2 внасят данъка в приход на бюджета на общината по местонахождение на местата за настаняване по смисъла на Закона за туризма.“

**§ 31**. В глава втора „ Местни данъци“, Раздел VI „Туристически данък“, **чл. 58, ал. 4 се отменя изцяло.**

**§ 32**. В глава втора „ Местни данъци“, Раздел VI „Туристически данък“, **чл. 58, ал. 5 се отменя изцяло.**

**§ 33.** В глава втора „ Местни данъци“, Раздел VI „Туристически данък“, **чл. 59 се изменя,** както следва:

**„** Чл. 59 Приходите от туристическия данък се разходват за мероприятия по чл. **11**, ал. 2 от Закона за туризма.“

**§ 34.** В Преходни и заключителни разпоредби **се добавя нов §** **7**, както следва:

„ **§ 7. Наредбата за изменение и допълнение на Наредба № 5 за определяне размера на местните данъци на територията на Община Иваново, приета с Решение №….., взето с протокол №….. от…..2019 г. на Общински съвет – Иваново, влиза в сила от 1 януари 2020 г.“**

**§ 35.** В Приложение № 2 към чл. 56 „ Видове патентни дейности и годишни размери на данъка“, **т. 2, б. „г“ се изменя,** както следва:

„г) кафе-сладкарници

|  |
| --- |
| 1-2 звезди **5**  **5** |
| 3 звезди 30 30 |

**§ 36.** В Приложение № 2 към чл. 56 „ Видове патентни дейности и годишни размери на данъка“, **т. 21 се отменя изцяло**.

ПО СЕДЕМНАДЕСЕТА ТОЧКА:

Г-н Мариян Драшков – Докладна записка №531 относно Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе. Още едно новородено. И по това заявление има Протоколи от трета комисия – че отговаря на изискванията и от първа, еднократната помощ да е в размер на 200 лв. Давам думата на г-н Градев за становище на втора комисия?

Г-н Николай Градев – Втора комисия е с положително становище.

Г-н Мариян Драшков - Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | за |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№40

На основание чл.21, ал.1, т.23 и ал.2 от ЗМСМА, чл.1, т.1 и чл.14 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

 **Дава съгласие** да бъде отпусната еднократна финансова помощ за раждане на дете на:

\* Метанет \*\*\*\*\*\*\*\*\*\*\* Чобанова, с ЕГН \*\*\*\*\*\*\*\*\* и Севгин \*\*\*\*\*\*\* Чобанов, с ЕГН \*\*\*\*\*\*\*\*\*\* в размер на 200 (двеста) лева.

ПО ОСЕМНАДЕСЕТА ТОЧКА:

Г-н Мариян Драшков – Няма постъпили в писмена форма текущи въпроси и питания. Сега има ли?... Няма. Следващото заседание на Общински съвет – Иваново ще бъде на 23.01.2020 г. (четвъртък) от 11,00 ч., и заседание на постоянните комисии в същия ден от 10,00 ч., заседание на постоянните комисии ще има и на 16.01.2020 г. от 14,00 ч.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 67(шестдесет и седем) листа и 262 (двеста шестдесет и два) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*